en en en en en ml ml en ml ml ml ml ml ml ml ml ml ml ml ml ml ml ml ml ml ml ml en en en en en en ml ml ml en en en en ml en en en en en en ml ml ml ml ml ml en en en en en en en en en en en en en ml ml en en en en en en ml ml en en en en en en en en en en en en en ml ml ml ml ml ml ml ml ml ml ml ml ml ml ml ml ml ml ml ml ml ml en en en en en en ml ml ml ml ml ml ml ml ml ml ml ml ml ml en en en en en en ml ml ml ml ml en en en en en en ml ml ml ml en en en en en ml ml ml ml en en en en en en ml ml ml ml ml ml ml ml ml ml ml ml ml ml ml ml ml ml ml en en en en en en en fr en en en en en en ml ml ml en en en en en en ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml en en en en en en en ml fi en en en ml cs en en en en da cs en en cs da cs cs cs en cs da en cs cs en en en cs en en cs da en da cs cs cs cs cs en cs fr en ml ml is en en ml ml ml en zh en en en en ml ml ml ml en en ml ml ml ml ml ml ml en en en en en en
MIZHIKAL SAKSHI: LOKA SAMASTHA SUGHINO BAVANDHU :
skip to main | skip to sidebar
Showing posts with label LOKA SAMASTHA SUGHINO BAVANDHU :. Show all posts
പല പൂര പറമ്പുകളിൽ പോകുമ്പോഴും അവിടെ പൊട്ടുന്ന ഡൈനകളെക്കാൾ  വലിയ "വെടികൾ" വായകൊണ്ട് പൊട്ടിക്കുന്ന അപരിചിതരായ ചിലരെ കാണാറുണ്ട്. നിങ്ങളിൽ പലർക്കും ഇത്തരം അനുഭവങ്ങൾ  ഉണ്ടാകും. ആനകളെ കുറിച്ചും, വെടിക്കെട്ടിനെ കുറിച്ചും, പൂരങ്ങളെ കുറിച്ചും ഒക്കെ ഇത്തരം സംസാരങ്ങൾ കേൾക്കാം. ഈ അടുത്ത സമയത്ത് കണ്ണേങ്കാവ് പൂരത്തിന് പോയപ്പോളുണ്ടായ ഒരു അനുഭവം ഞാൻ പങ്കുവെക്കാം.......
കണ്ണേങ്കാവിൽ വടക്കുമുറിയുടെ വെടിക്കെട്ട് കഴിഞ്ഞ് പാടവരമ്പിൽ അടുത്ത ദേശത്തിന്റെ വെടിക്കെട്ടിനായിരിക്കുമ്പോളാണ് ഒരാൾ പറയുന്നത് കേൾക്കുന്നത് ഇതൊന്നും അല്ല വെടിക്കെട്ട്, പാലക്കാട് ജില്ലയി ലൊക്കെ പോവണം ഒന്നര മണിക്കൂറൊക്കെ നിന്ന് പൊട്ടും......ഈശ്വരാ......ഞാൻ അങ്ങേരെ ഒന്ന് നോക്കി, പുള്ളി കൂടെ വന്ന ആളോട് പറയുന്നതാണ്........ഞാൻ അത്ഭുതത്തോടെ  ശ്രദ്ധിക്കുന്നത് കണ്ടിട്ടാണെന്ന് തോന്നുന്നു പിന്നെ എന്നോടും കൂടി ആയി സംസാരം........
നെമ്മാറ ഒരു വേല ഉണ്ട് പോയിട്ടുണ്ടോ........ഞാനും അയാൾടെ കൂടെയുള്ള പുള്ളിയും ഇല്ലെന്നു തലയാട്ടി........ഒന്നര കോടിയുടെ വെടിക്കെട്ടാണ്.......ഒന്നര ലക്ഷം ചെറിയ കുഴികളാണ്, മൊളേം, കുറ്റീം ഒക്കെ വേറെ , പിന്നെ വലുത് ആയിരത്തിലധികം....... J C B ഉപയോഗിച്ച് കുഴികുത്തുന്ന ലോകത്തിലെ തന്നെ ഏക വെടിക്കെട്ട്  അവിടെ ആണ്.......കേട്ടു കൊണ്ടിരുന്ന മറ്റെ പുള്ളി "J C B  യോ ? " അതെന്തിനാ ??....... ഇയ്യെന്താ കരുത്യേ.......അമ്മാതിരി സാധനങ്ങളല്ലേ പൊട്ടിക്കണത്, കിണറ് പോലെയുള്ള കുഴികള് വേണം, ഒരു വല്യേ ലോറീല് ഒരെണ്ണം ഒക്കെ വെക്കാൻ പറ്റൂ, അത് പൊക്കാൻ തന്നെ വേണം അമ്പതാള്.........
അതുംകൂടി കേട്ടതോടെ ഞാനെന്റെ നെഞ്ചിൽ  കയ് വെച്ചു, അതെങ്ങാനും പൊട്ടിപോയാലോ........ ന്റെ  ഹൃദയം.......
കേട്ടു നിക്കണ പുള്ളിയുടെ അടുത്ത ചോദ്യം " ഈ ഒന്നര ലക്ഷം കുഴികള് ന്നൊക്കെ പറയുമ്പോ അത് കുയിക്കാൻ തന്നെ എത്ര ദീസം വേണ്ടേരും ന്നും???
ഉത്തരം : പിന്നെ വേണ്ടേ ?? ഒന്നോന്നരമാസം കുഴിക്കാൻ തന്നെ എടുക്കും, പത്തഞ്ഞൂറ് പണിക്കാരും.........സാധനം കൊണ്ടരണ ലോറ്യോളാണെങ്കിൽ തലങ്ങും വിലങ്ങും അഞ്ചാറെണ്ണം, ഇറക്കാ കൊണ്ടരാ, ഇറക്കാ കൊണ്ടരാ.......അതന്നെ ഓലുക്ക് പണി.......പിന്നെ ഇങ്ങക്ക് വേറെ ഒരു കാര്യം അറിയോ ഇമ്മടെ അവിടുത്തെ പോലെ ഒന്നും അല്ലെയ് അവിടെ കാശിനൊന്നും ഒരു പ്രശ്നോം ഇല്ലാത്ത നായന്മാരാ, അവര് മാത്രേ നെമ്മാറ കമ്മിറ്റീലുള്ളൂ........വല്ലങ്ങിക്ക് എല്ലാരും ഉണ്ട്......അവരിക്ക് പിന്നെ വേറൊരു പ്രശനം ണ്ട് , രണ്ട് മൂന്ന് കിലോമീറ്ററൊക്കെ കുഴിച്ചു വെക്കും അതില് പകുതീലും വെക്കില്ല ആളെ പറ്റിക്കണ പണിയാ , ന്നാലും മിക്കവാറും വെടിക്കെട്ട് ഒരതാ നന്നാവാ......പിരിക്കാനൊക്കെ പോണത് കളക്ടറും, എസ് പീം, എസ് ഐയും ഒക്കെ ആണ് പിന്നെ പൈസ കിട്ടതിരിക്കോ.......(ഹി ഹി ഹി എങ്ങനെ ചിരിക്കാതിരിക്കും, പരമാവധി കണ്ട്രോൾ ചെയ്തു ബാക്കി കൂടി കേൾക്കണമല്ലോ........) ഒരു വീട്ടില് എത്ര ജോലിക്കാരുണ്ടോ അവരടെ ഒക്കെ ഒരു മാസത്തെ ശമ്പളം അതാണ്‌ പിരിവു.......പിന്നെ സ്പോണ്സർ ചെയ്യണതാണെങ്കിലോ കല്യാണും, കോഴിക്കാരില്ലേ സുഗുണ ഓരും, ശോഭേടെ നായരും ഒക്കെ ആണ്......ഒക്കെ കോടികളാണ് കൊടുക്കണത്........
ഞങ്ങടെ മുഖത്തെ സംശയം കണ്ടിട്ടോ എന്തോ പുള്ളി വീണ്ടും തുടങ്ങി.........ഇക്ക് ഇതൊക്കെ അറിയണത് എങ്ങനാന്നോ നമ്മടെ സ്വന്തക്കാരുണ്ടേ അവിടെ........ഞാനിതൊക്കെ ചോദിച്ച് മനസ്സിലാക്കിയിട്ടുണ്ട്........വേറൊന്നും കൂടിയുണ്ട് ലോകത്ത് പെണ്ണുങ്ങൾ വെളിച്ചപ്പാടാവുന്ന ഏക അമ്പലവും അതാണ്‌, നെല്ലിയാമ്പതി അമ്മ എന്ന പറയ.......അവിടൊരു മല ണ്ട് അതിന്റെ മോളിലാ ശരിക്കുള്ള അമ്പലം ങ്ങള് പോവുമ്പൊ കാണാം........ഇപ്രാശ്യം എന്തായാലും പോണ്ടാ ട്ടോ വെള്ളിയാഴ്ചയാണ്........അവിടെ ചൊവ്വേം വെള്ളീം പൂരം വന്നാൽ വല്യേ പ്രശ്നാ........ചോര കാണും ന്നാ പറയ.......ന്റെ ഒരു ഫ്രെണ്ട് ഞാൻ പറയണത് കേൾക്കാതെ പോയി പരിക്ക് പറ്റീട്ടുണ്ട്........ഞാൻ ആ ദിവസങ്ങളിൽ പൂരം വന്നാൽ പോവലില്ല.......
ഇതൊക്കെ ആണെങ്കിലും വേറൊരു കാര്യം അറിയോ ?? ഇതിനെക്കാൾ കൂടുതല് മരുന്നുള്ള ഒരു സ്ഥലം അതിന്റെ അടുത്തുണ്ട് കാവശ്ശേരി പറക്കുട്ടി കാവ്......ഫുള്ള് പൈസേം ഗൾഫീന്നാ ഇവടെ പേരിനു ഓരോ കമ്മിറ്റീകൾ ഉണ്ടെന്നേയുള്ളൂ പ്രവർത്തനം മുഴോനെ ഗൾഫിലാ.........രണ്ട് കോടിയുടെ വെടിക്കെട്ടാ........നാൽ മൂന്ന് പന്ത്രണ്ട് വെടിക്കെട്ട്‌, ഉച്ചക്കൊരു ഈടു പൊട്ടിക്കലുണ്ട് മൂന്നു ടീം , ലോകത്ത് വേറെ എവ്ടേം ഇല്ല അങ്ങനൊന്ന് ന്നാ അവര് പറയണേ, ഞാനും കണ്ടിട്ടില്ല........അഞ്ചാറ് കിലോമീറ്റർ അപ്പുറത്ത് നിന്നാ പൊട്ടി വരാ, ഒരു തലക്ക് ന്ന് മറ്റേ തലക്കില് മരുന്നിടാൻ മോട്ടോർ സൈക്കിളിലാ മരുന്ന് പണിക്കാരും കമ്മിറ്റീക്കാരും പോവാ, അത്ര ദൂരാ( ഞാനൊന്നൂടെ നെഞ്ചമർത്തി........ഇതൊന്നും കേട്ടു പൊട്ടല്ലെ ഹൃദയമേ.......) അതോണ്ടെന്താ മുഴോനെ നന്നായി ആര്ക്കും കാണാൻ പറ്റില്ല.....;)
(ഇനി പുള്ളി പറയണത് ഇതുപോലെ തന്നെ വലിയ വിടലുകൾ ആണെങ്കിലും പേഴ്സണലായിട്ടു എനിക്ക് ഒരുപാട് സന്തോഷം തന്ന കാര്യങ്ങളാണ്.........തുടരട്ടെ.......)
വെടിക്കെട്ട് നന്നായി കാണണെങ്കിൽ  ഇതുപോലെ വേറൊരു പറക്കുട്ടികാവുണ്ട് തിരുവില്വാമലേൽ........അതാ മൂന്നാമത്തെ വല്യേ വെടിക്കെട്ട് നടക്കണ സ്ഥലം....(അപ്പൊ ഞാൻ പറഞ്ഞു പറക്കോട്ടുകാവല്ലേ കേട്ടിട്ടുണ്ട് ന്ന് , അതിൽ പുള്ളി ഒന്നൂടെ ചാർജ്  ആയി.....) ....പാറേടെ മോളിലിരുന്നാ കാണാ വെടിക്കെട്ട്, കുണ്ടിലാ അമ്പലം അവിടുന്നിങ്ങനെ പൊട്ടിവരും.....എമ്മാരി പൊട്ടാ ന്നോ, അണ്ണൻ ലോറി കേറ്റം വലിക്കണ പോലെ വേണോ വേണ്ടേ  വേണോ വേണ്ടേ ന്ന് പറഞ്ഞാ ഓരോ സാധനങ്ങള് ഇങ്ങനെ പൊങ്ങ.......ഉപ്പുമാങ്ങ ഭരണികള് പോലെ ണ്ടാവും, മ്മളിങ്ങനെ മുകളിലിരിക്കണോണ്ട് ശരിക്കും കാണാം.......എല്ലാടത്തും രണ്ടും മൂന്നും ദിവസം മുന്നേ സാമ്പിൾ,അവടെ ഒരാഴ്ച മുന്നേ ആണ്,പിന്നെ പൂരം വരേം പോട്ടലന്നെ പൊട്ടല്.......പൂരത്ത്തിന്റന്നു പത്തു പതിനഞ്ച് പൊട്ടലാ,  ഓരോന്നും തൊടങ്ങുമ്പോളും പൊട്ടലാ ,ഒരോർത്തീലു നിന്നാൽ വേറെ എവ്ടുന്നൊക്കെ പൊട്ടണതും കാണാം.......അവ്ടുതോര്ക്ക് തന്നെ അറിയില്ല എവ്ടൊക്കെ പൊട്ടല് ന്ന്........
അതുവരെ വായും പൊളിച്ച് കേട്ടു നിന്ന മറ്റെ ആളപ്പോൾ,  അല്ല ഈ വടക്കാഞ്ചേരീലെ  പൂരം നല്ല പൊട്ടലാണ് ന്ന് കേട്ടിട്ടുണ്ടല്ലോ ന്ന്.......
ഉത്തരം : ഏത് ഉത്രാളിയോ ? അവിടെ നല്ല പൊട്ടലൊക്കെയുണ്ട് എന്നാലും ഇത്രയൊന്നും വരില്ല........(എന്റെ അഭിപ്രായത്തിൽ ഇന്ന് കേരളത്തിലെ നമ്പർ വണ്‍ ഉത്രാളി ആണ്, എന്നാലും ക്ഷമിച്ചു കേട്ടു നിന്നു........) അതിന്റെ കുറച്ചപ്പുറത്ത് ഒരു പൂരണ്ട്, അത്താണീൽ.......കുറ്റിയങ്കാവു.......അവിടുത്തെ സാമ്പിൾ ആണ് സൂപ്പർ, പൂരോം അത് പോലെ ഒക്കെ ഉണ്ടാവും......അതും കഴിഞ്ഞാൽ ചേലക്കരേൽ ഒന്നുണ്ട് ആനയോന്നും ഉണ്ടാവില്ല രാത്രി മുതൽ നേരം വെളുക്കൊളം പൊട്ടലന്നെ.......അതും കഴിഞ്ഞാ ഉത്രാളി വരുള്ളൂ........തൃശൂരോക്കെ പേരേയുള്ളൂ കാര്യല്ല്യാ, ഞാൻ പോവലൊന്നും ഇല്ല.......ഇനിപ്പോ ഈ മാസം ലാസ്റ്റ് കുന്നങ്കുളത്ത് ഒന്നുണ്ട് പന്തല്ലൂർ, മ്മക്ക് പോണം ട്ടോ ഞാൻ വിളിക്കാം ന്ന് മറ്റെ ആളോട്.......അതുകഴിഞ്ഞ് അതിന്റപ്പറത്ത് ഒരു കല്ലടി ക്കുന്ന് പൂരം ഉണ്ട് (കല്ലഴി ആകും ഉദ്ദേശിച്ചത് ന്ന് തോന്നുന്നു),അതും ഗംഭീരാണ്.......മ്മക്ക് പോവാം.......
വീണ്ടും മറ്റെ ആളിന്റെ ചോദ്യം അപ്പൊ പിന്നെങ്ങനെ തൃശൂരിനും,നെമ്മാറക്കും മാത്രം ഇത്ര പേര് ?
ഉത്തരം : അതിനെന്റെടാ അവിടൊന്നും വെടിക്കെട്ട് മാത്രല്ലലോ ആനേം, കൊട്ടും ഒക്കെ വാശിപൊറത്തല്ലേ.......കോടികളല്ലെ ഇട്ട് കളിക്കണത്........ഒരാൾ അഞ്ചു പറഞ്ഞാൽ മറ്റെ ആളു പത്തു പറഞ്ഞു ലേലം വിളിക്കും, വാശി തന്നെ വാശി......... പണ്ട് ഗുരുവായൂര് കേശവനെ ലേലത്തിൽ പിടിച്ചത് വല്ലങ്ങിയാ ഇരുപത് ലക്ഷത്തിന് , നെമ്മാറ പത്തിനാ വിളിച്ചത് വല്ലങ്ങി നേരെ ഡബിൾ......ആ വാശിക്ക് നെമ്മാറക്കാര് ഇറക്കിയ ആനയാ ഇന്നത്തെ തെച്ചിക്കോട് രാമേന്ദ്രൻ.......അന്ന് ഒന്നും അല്ല ആന, അവര് ആ കാശ് ഇറക്കി മൂന്നാല് മാസം വെറുതെ തിന്നാനൊക്കെ കൊടുത്ത് ഈ കോലത്തിലാക്കി ആനേനെ............ആന ഇത്തിരി പെശകാ, എല്ലാ കൊല്ലോം ഒന്ന് രണ്ട്‌ പേരെ ഒക്കെ തട്ടും........എന്നാലും അന്ന് തൊട്ട് കേസോ എന്ത് കുണ്ടാമണ്ടി ആണെങ്കിലും എല്ലാ വർഷവും  നെമ്മാറക്കാര് രാമേന്ദ്രനെ എഴുന്നള്ളിക്കും.........ഇപ്രാവശ്യം അമ്പത് ലെക്ഷത്തിൽ കൊറഞ്ഞ് ആന പരിപാടിയെ എടുക്കുന്നില്ല.......
(ഇപ്പോ വേറെ ഒരു കാര്യം ഓർമ്മ വരുന്നുണ്ട് നാലഞ്ച് വർഷം മുന്നേ മഞ്ഞുമ്മൽ രംഗനാഥൻ  എന്ന ആനക്ക് അങ്ങാടിപ്പുറത്ത് ഒരു സ്വീകരണം കൊടുത്തിരുന്നു,അന്നവിടെ ഒരാൾ പറയുന്ന കേട്ടു ഇതാണ് മഞ്ഞളാംകുഴി അലിയുടെ ആന , സംഗതി അയാള് മുസ്ലീമാണെങ്കിലും ഭഗവതിക്ക് എഴുന്നള്ളിക്കാൻ ആനയെ ഫ്രീ ആയി കൊടുത്തതാ അതോണ്ടാ ഈ സ്വീകരണം ഒക്കെ........)
ഞാൻ : ഈ ലെക്ഷത്തിനും കോടിക്കും ഒന്നും ഒരു വിലയും ഇല്ലാതെ പൊട്ടിക്കാണ്  ലെ.......കഴിഞ്ഞ വർഷവും ഈ ആന തന്നെ ആണൊ നെമ്മാറക്ക് വന്നത് ? അത്ര ഗംഭീരൻ ആനയാണോ ?? പേപ്പറിലൊക്കെ  ആളെ കൊന്നതൊക്കെ വായിച്ചിട്ടുണ്ട്.......
ഉത്തരം : പിന്നെന്താ എല്ലാ വർഷവും രാമേന്ദ്രൻ തന്നെ, കഴിഞ്ഞകൊല്ലോം ഞാൻ പോയതല്ലേ........അവൻ ഇങ്ങനെ നിന്നാലുണ്ടല്ലോ ഒരു മല പോലെ ആണ്........ആ കൊമ്പിൽ നമ്മക്ക് കിടക്കാം(അയാൾടെ രണ്ടു കയ്യും വീണെടുത്ത  കൊമ്പുകൾ പോലെ ആക്കി) , എത്ര തലപോക്കിയാലും നിലത്ത് ഒരു മീറ്റർ തുമ്പി ചുരുണ്ട് കിടക്കും(അയാൾടെ വലത്തെ കൈ നീട്ടി ഒരു മീറ്റർ)........... !!!!
ഈശ്വരാ...... എന്റെ കണ്ണ് തള്ളിപ്പോയി........ഞാനെന്റെ കൈ നെഞ്ചിൽ നിന്നും തലയിലേക്ക് വെച്ചു....... അപ്പോളേക്കും ഭാഗ്യത്തിന് കാഞ്ഞൂർ ദേശം വെടിക്കെട്ടിനുള്ള സിഗ്നൽ ലാത്തിരി കത്തിച്ചു........ഇതിനോളം വരില്ല ആ വെടിക്കെട്ട് എന്നറിയാമായിരുന്നെങ്കിലും,കാമറയുമായി അങ്ങോട്ടേക്ക് നീങ്ങി...........
സംഗതി ഒരു കാര്യം ഉറപ്പാണ്,അയാൾ  പൂരങ്ങൾകൊക്കെ പോകുന്ന ആളാണ്‌........ പുള്ളിക്കാരന് ഇതിന്റെ ഒക്കെ അറ്റോം , മൂലേം ഒക്കെ കുറേശെ അറിയാം.....ബാക്കി ഇത്തിരി പൊടിപ്പും തൊങ്ങലും ഒക്കെ വെച്ചു സ്വ ശൈലിയിൽ സൃഷ്ടിക്കുന്നതാകാം,അല്ലെങ്കിൽ അങ്ങനെയുള്ള ആരെങ്കിലും പറഞ്ഞു കൊടുക്കുന്നതാകാം........ഒരു കമ്മിറ്റീക്കാരും, ദേശക്കാരും ഇക്കാര്യത്തിൽ മോശമല്ലല്ലോ.......!!!!!! പിന്നെ വെയിലുകൊണ്ട് ക്ഷീണിച്ചും , ഉറക്കം ഒഴിച്ചും ഒക്കെ പൂരം കാണുന്ന നമുക്കും വേണ്ടേ ഇതുപോലെ ചില നേരം പോക്കുകൾ.......പൂരപരമ്പുകളിൽ........
3 comments: Links to this post
Email ThisBlogThis!Share to TwitterShare to FacebookShare to Pinterest
Labels: LOKA SAMASTHA SUGHINO BAVANDHU :
രണ്ടു ദിവസത്തിനുള്ളിൽ ഞാനും ക്ലബ് മാറുന്നു........
പുതിയ ജീവിതത്തിലേക്ക് പ്രവേശിക്കുന്നതിന് മുന്പ് പലരും ആശംസകൾ അറിയിക്കുന്നുണ്ട്........അതിൽ നിന്നും ഒരെണ്ണം ഞാനവിടെ എഴുതുന്നു........കാലത്തിന്റെ വേഗതയിൽ ഒരു മോട്ടോർ സൈക്കിളിന്റെ രൂപത്തിൽ നിശ്ചലമാക്കി കിടക്കയിൽ തന്നെ ജീവിതം തള്ളി നീക്കുന്ന,എന്നെ പഠിപ്പിചിട്ടില്ലെങ്കിലും അധ്യാപക തുല്യനായ,ഒരു പാടു പ്രോത്സാഹനങ്ങൾ നല്കിയിട്ടുള്ള ഒരു പാവം മനുഷ്യന്റെതാണ്.......അദ്ദേഹത്തിനു കല്യാണത്തിന് പങ്കെടുക്കുവാൻ സാധിക്കുകയില്ല, ഇതയച്ചത് പോലും ഒരു പക്ഷെ അദ്ദേഹം പറഞ്ഞുകൊടുത്ത് മറ്റാരെങ്കിലും ആവാനേ തരമുള്ളൂ........എങ്കിലും ഞാനിതിനു മറ്റേതൊരാശംസകളെക്കാളും,സമ്മാനങ്ങളേക്കാളും വിലകൽപ്പിക്കുന്നു.........
Try to glow the fire in you
Let sky be your goal
Let words be your weapon
And love be your aim
ഈ സ്നേഹത്തിൽ കുതിർന്ന വാക്കുകളിൽ പുതിയൊരു ജീവിതത്തിലേക്ക് പ്രവേശിക്കുകയാണ് ഞാൻ.........
1 comment: Links to this post
Email ThisBlogThis!Share to TwitterShare to FacebookShare to Pinterest
Labels: LOKA SAMASTHA SUGHINO BAVANDHU :
പ്രണയം , സ്നേഹം , പ്രേമം
ശ്രീരാജേട്ടന്റെ ഫേസ്ബുക് സ്റ്റാറ്റസിൽ കണ്ട ""ഇന്നലെമുതൽ ഒരു സംശയം, ഈ പ്രേമത്തിനും പ്രണയത്തിനും അർത്ഥ വത്യാസം ഉണ്ടോ ? അതോ സ്നേഹത്തിന്റെ പര്യായം ആണോ ഈ രണ്ടു വാക്കും "" ഈ ഡൗട്ട് ആണ് ഈ ഒരു പോസ്റ്റിനു ആധാരം.......ഈ 3 പ്രഷ്യസ് വാക്കുകളെ കുറിച്ച് എനിക്ക് തോന്നിയിട്ടുള്ള ചിലത് ഞാനിവിടെ കുറിക്കുന്നു..........
പ്രണയം ഒരു ഭാവം ആണ്, അനുഭൂതിയാണ്,അനശ്വരമാണ്.......അത് ആര്ക്കും,ആരോടും, എന്തിനോടും തോന്നാവുന്നതാണ്.........അലകടലും അന്തിനിലാവും പോലെ,ഇളം കാറ്റും ആലിലകളും പോലെ,മഴത്തുള്ളിയും പുതുമണ്ണും പോലെ.......അല്ലെങ്കിൽ ഒരു വരി,വാക്ക്,നോട്ടം,നിറം,ശബ്ദം,ഭാവം അങ്ങനെ മനസ്സിന്റെ ലോല വികാരങ്ങളെ തൊട്ടുണർത്തുന്ന എന്തിനോടും പ്രണയം തോന്നാം........പ്രായഭേദമന്യേ.........സർവസംഘ പരിത്യാഗികൾക്കും പ്രണയം ആവാം.......... :)
സ്നേഹത്തിനു മാതൃസ്നേഹം എന്നൊരുദാഹരണം ആണ് എറ്റവും നല്ല നിർവചനം..........മാംസനിബദ്ധമല്ലാത്ത നിഷ്കളങ്കമായ എല്ലാം സ്നേഹം ആണ്.........കടമകൾ,സൌഹൃദങ്ങൾ,കുടുംബ ബന്ധങ്ങൾ,വളർത്തു മൃഗങ്ങളോടുള്ളത്,ചെറിയ കുട്ടികളോട് തോന്നുന്ന വാത്സല്യം അതൊക്കെ സ്നേഹത്തിലധിഷ്ടിതമാണ്........എന്തിന്റെയും ബേസ് സ്നേഹം തന്നെ..........
പ്രേമം നശ്വരം ആണ്........കുറച്ചു നാളത്തേക്ക് തോന്നുന്ന ഒരു അഭിനിവേശം മാത്രമാണത്.........അറിയാത്തത് അറിയാനുള്ള,കിട്ടാത്തത് കിട്ടാനുള്ള ഒരു ത്വര.........കിട്ടികഴിഞ്ഞാൽ എന്താവണം പ്രേമം എന്നത് ആളുകളുടെ മനസ്സിനനുസരിച്ചാണ്..........പ്രേമത്തിനു വേണമെങ്കിൽ പ്രണയമാവാം,സ്നേഹമാവം അല്ലെങ്കിൽ വേണ്ടെന്നും വെക്കാം........എന്തായാലും പ്രേമത്തിന് ഒരു സ്ഥായി ഇല്ല......കാമത്തിന്റെ അതിപ്രസരം പ്രേമത്തിലുണ്ട്.........എന്നാൽ ഒരു പ്രായത്തിൽ ഏവര്ക്കും ഈ പ്രേമം എന്ന വികാരം ആവശ്യവുമാണ്..........പ്രേമിക്കാത്തവർ മനുഷ്യരാണോ........??? :)
Posted by SUBINN at 8:39 AM
No comments: Links to this post
Email ThisBlogThis!Share to TwitterShare to FacebookShare to Pinterest
Labels: LOKA SAMASTHA SUGHINO BAVANDHU :
Monday, December 31, 2012
HAPPY NEW YEAR 2013
Posted by SUBINN at 8:40 AM
No comments: Links to this post
Email ThisBlogThis!Share to TwitterShare to FacebookShare to Pinterest
Labels: LOKA SAMASTHA SUGHINO BAVANDHU :
Monday, December 10, 2012
സ്വാമി ശരണം........ഇത്തവണത്തെ ശബരിമല യാത്രയും സ്വാമിയുടെ അനുഗ്രഹം കൊണ്ട് നല്ലൊരു അനുഭവം ആയി........നല്ല ദര്‍ശനം..........അയ്യന്റെ നെയ്യഭിഷേകവും,പുഷ്പാഭിഷേകവും ദര്‍ശിക്കാനുള്ള ഭാഗ്യമുണ്ടായി.........അഭിഷേക-നിവേദ്യ-താമസ സൗകര്യം.........പമ്പയില്‍ നിന്നും ഉച്ചക്ക് മലകയറിയത്കൊണ്ട് നട തുറക്കാനുള്ള സമയം മാത്രമേ നടപന്തലില്‍ Q നില്‍ക്കേണ്ടി വന്നുള്ളൂ........മാണിക്യപുരം അയ്യപ്പ ക്ഷേത്രത്തില്‍ നിന്നും രാവിലെ കെട്ട് നിറച്ച് ഗുരുവായൂര്‍,നാട്ടിക ഹനുമാന്‍കാവ്,തൃപ്രയാര്‍,കൊടുങ്ങല്ലൂര്‍,ചോറ്റാനിക്കര,വൈക്കം,മള്ളിയൂര്‍,ആദിത്യപുരം സൂര്യക്ഷേത്രം,ഏറ്റുമാനൂര്‍,പനച്ചിക്കാട് ദക്ഷിണ മൂകാംബി ക്ഷേത്രം,പെരുന്ന ശ്രീസുബ്രമണ്യ ക്ഷേത്രം എന്നിവിടങ്ങളിലൊക്കെ കയറി തിരുവല്ല ശ്രീ വല്ലഭ ക്ഷേത്രത്തിനോട് ചേര്‍ന്നുള്ള ഗസ്റ്റ് ഹൌസില്‍ ആദ്യ ദിനം വിരിവെച്ചു..........തൃപ്രയാറപ്പന്റെ പ്രസാദ ഊട്ടു ഗംഭീരം.........വൈക്കത്ത് അഷ്ടമിയും,പെരുന്ന ആറാട്ടും തൊഴുവാന്‍ സാധിച്ചു........അഷ്ടമിക്ക് ഞങ്ങള്‍ എത്തുമ്പോള്‍ മട്ടന്നൂരും,മക്കളും തൃപ്ള്‍ കൊട്ടുന്നു..........പെരുന്നയില്‍ ചിറക്കല്‍ കാളിയും,പെരുവനം സതീശന്റെ മേളവും..........പിറ്റേന്ന് വെളുപ്പിന് എണീറ്റ്‌ ശ്രീ വല്ലഭ സ്വാമിയെ തൊഴുത് യാത്ര വീണ്ടും യാത്ര തുടങ്ങി...........ചെങ്ങന്നൂര്‍ മഹാദേവ ക്ഷേത്രം,അങ്ങാടിക്കല്‍ മഹാകാളിക്കാവ്,ആറന്മുള പാര്‍ത്ഥസാരഥി ക്ഷേത്രം,പന്തളം ക്ഷേത്രം,കൊട്ടാരം,ഓമല്ലൂര്‍ രക്തകണ്‍ഡ ക്ഷേത്രം,മലയാലപ്പുഴ ദേവീക്ഷേത്രം വഴി ഉച്ചയോടെ പമ്പയില്‍..........അവിടുന്നു കുളിച്ചു മലകയറി.........നടതുറക്കുന്ന വരെ നടപന്തലില്‍..........പിന്നീട് പതിനെട്ടാംപടി കയറി കാത്തുകാത്തിരുന്ന ദര്‍ശനം..........തിരക്ക് താരതമ്യേന കുറവായതിനാല്‍ പലതവണ ദര്‍ശനം സാധ്യമായി............മാളികപ്പുറത്തമ്മയെ ...........പിറ്റേന്ന് വെളുപ്പിന് നെയ്യഭിഷേകം കഴിഞ്ഞു മലയിറക്കം...........ഹില്ടോപ്പില്‍ ആയിരുന്നു പാര്‍ക്കിംഗ്, ഞങ്ങള്‍ വന്നു നോക്കുമ്പോള്‍ കാറിനു മുന്നില്‍ ഒരു തവേര നെഞ്ചും വിരിച്ചു കിടക്കുന്നു..........കാര്‍ എടുക്കാന്‍ ഒരു രക്ഷയും ഇല്ല..........തവേരയില്‍ കണ്ട നമ്പരില്‍ വിളിച്ചപ്പോള്‍ ഡ്രൈവര്‍ സന്നിധാനത്ത്..........സഹായത്തിനു സ്വാമിയെ വിളിക്കല്ലാതെ എന്ത് ചെയ്യും.......???പോലീസ് അയ്യപ്പന്മാരും,അന്യദേശ അയ്യപ്പന്മാരും,മറ്റു ഡ്രൈവര്‍ അയ്യപ്പന്മാരും ഞങ്ങളുടെ സഹായത്തിനെത്തി..........ഭാഗ്യത്തിന് തവേരയുടെ  ഡ്രൈവര്‍ ബാക്കിലെ ഒരു ഡോര്‍ പൂട്ടിയിട്ടില്ല.........എല്ലാവരും ചേര്‍ന്ന് വണ്ടി തല്ലാം എന്നായി,അങ്ങനെ ഡ്രൈവര്‍ ആയി ഒരു പോലീസ് അയ്യപ്പന്‍ തന്നെ തവേരയില്‍ കയറി...........കുറച്ചു തള്ളിയപ്പോളെക്കും അതിന്റെ ഹാന്‍ഡില്‍ ലോക്ക് ആയി,ഇനി തള്ളിയാല്‍ അടുത്ത് നില്‍കുന്ന ഇന്നോവയുടെ ഷേപ്പ് മാറും.........വീണ്ടും പരീക്ഷണം..........അങ്ങനെ ഒരു വഴിയും ഇല്ലാതെ നില്‍കുമ്പോള്‍ ഏതോ ഒരു ഡ്രൈവര്‍ക്ക് ബുദ്ധി ഉദിച്ചു എല്ലാര്‍ക്കും ചേര്‍ന്ന് തവേര പൊക്കി എടുത്ത് വെക്കാം എന്ന്.........സ്വാമി തോന്നിച്ചത് തന്നെ ആവണം ആ ബുദ്ധി..........നീണ്ട അര മണിക്കൂര്‍ നേരത്തെ ഇരുപതോളം സ്വാമിമാരുടെ അധ്വാനത്തിന്റെ ഫലമായി തവേര ഞങ്ങള്‍ക്ക് വണ്ടിയെടുക്കാനുള്ള വഴി തന്നു..........സ്വാമി ശരണം...........തിരിച്ചു യാത്ര തുടങ്ങി........ആദ്യം കോന്നി ആനക്കൂട്ടില്‍ ഇറങ്ങി..........സോമന്‍,പ്രിയദര്‍ശിനി,സുരേന്ദ്രന്‍ എന്നിവരെ കണ്ടു.........സുരേന്ദ്രന്‍,എന്ത് ചന്തമാണ് ആ ആന കുട്ടിയെ കാണാന്‍.......അവിടുന്നു അച്ചന്‍കോവില്‍ ക്ഷേത്രത്തിലേക്ക് കാറ്റ് വഴികളിലൂടെ കുറെ ദൂരം പോവാനുണ്ട് അവിടേക്ക്..........നല്ല റോഡ്‌ ഇല്ലെങ്കിലും യാത്ര രസമാണ്.....കുടുംബസ്ഥനായ,പൂര്‍ണ്ണ-പുഷ്കലാ സമേതനായ ശാസ്താവാണ്‌ അച്ഛന്‍കോവിലില്‍  പ്രതിഷ്ഠ.......വിഷ ദംശനം ഏറ്റവര്‍ക്കുള്ള ഒറ്റമൂലി ചികിത്സയും ഈ ക്ഷേത്രത്തിലുണ്ട്.............വഴി കാട്ടിയായി അവിടുത്തുകാരന്‍ ഒരാളെയും ഞങ്ങള്‍ക്ക് കിട്ടി........കൊട്ടാരക്കര സ്വദേശി നാരായണ പിള്ള.......കേരള കോണ്ഗ്രസ് (ബി) യുടെ സഹായാത്രികാനായ പുള്ളിയും കൂടെ കൂടി അച്ചന്‍കോവില്‍ അമ്പലത്തിലേക്ക്............രാഷ്ട്രീയവും,സാമുദായികവും ഒക്കെ സംസാരിച്ചു പോകുന്ന വഴിയില്‍ അച്ചന്‍കോവില്‍ ആറ്റില്‍ വിസ്തരിച്ചൊരു കുളി.........തണുത്ത തെളിനീരുറവ........അമ്പലത്തില്‍ തൊഴുത് ചെങ്കോട്ട,തെങ്കാശി വഴി മധുരയിലേക്ക്............ആദ്യം തിരുപ്പ്രംകുണ്ട്രം ക്ഷേത്രത്തിലേക്ക്..........പൂര്‍വികരുടെ അധ്വാനത്തിന്റെയും,കരവിരുതിന്റെയും സ്മാരകം പോലെ തലയുയര്‍ത്തി നില്‍കുന്ന ഗോപുരവും,ക്ഷേത്രവും ശരിക്കും അത്ഭുതം ആയിരുന്നു..........അവിടെ നിന്നും മധുര മീനാക്ഷി ക്ഷേത്രത്തിലേക്ക്...........തിരുപ്പ്രംകുണ്ട്രം ക്ഷേത്രം കണ്ടപ്പോള്‍ അത്ഭുതമാണ് തോന്നിയതെങ്കില്‍,മധുര മീനാക്ഷി ക്ഷേത്രം കണ്ടപ്പോള്‍ തോന്നിയ വികാരത്തിനു വാക്കുകളില്ല.........."മധുര കാണാത്തവന്‍ മാട്" എന്നൊരു ചൊല്ല് തമിഴ് മക്കള്‍ക്കിടയില്‍ ഉള്ളതായി കേട്ടിട്ടുണ്ട്..........തികച്ചും സത്യം..........അത്രക്ക് മനോഹരം ആണ്,വാക്കുകള്‍ക്കതീതമാണ് ആ ശില്പചാതുരി..........ആയിരം കാല്‍ മണ്ഡപവും,സപ്തസ്വര തൂണും അത്ഭുതത്തിനും അപ്പുറം എന്തൊക്കെയോ അനുഭവപ്പെടുത്തുന്നു...........മനോഹരങ്ങളായ ഗോപുരങ്ങളും,ശില്പങ്ങളും,കുളവും,ചുറ്റുമതിലും എല്ലാം എല്ലാം വാക്കുകള്‍ക്കപ്പുറം..........എത്രയും പെട്ടെന്ന് വീണ്ടും അങ്ങോട്ടേക്ക് എത്തണം എന്ന ആഗ്രഹത്തോടെ അവിടെ നിന്നും യാത്ര തുടങ്ങി...........പഴനിയിലേക്ക്.........സമയം ഒരുപാടു വൈകിയതിനാല്‍ പഴനിയില്‍ താഴെ നിന്ന് തൊഴുതതെയുള്ളൂ.............അവിടെ നിന്നും പൊള്ളാച്ചി,പാലക്കാട്,ചെര്‍പ്പുളശ്ശേരി വഴി നാട്ടിലേക്ക് വെളുപ്പിന് നാല് മണിയോടെ എത്തുമ്പോള്‍ മനസ്സില്‍ അടുത്ത ഒരു വര്‍ഷത്തെ കാത്തിരിപ്പിന്റെ നൊമ്പരം.........സ്വാമി ശരണം..........സ്വാമിയെ ശരണമയ്യപ്പാ.............
Posted by SUBINN at 12:40 AM
No comments: Links to this post
Email ThisBlogThis!Share to TwitterShare to FacebookShare to Pinterest
Labels: LOKA SAMASTHA SUGHINO BAVANDHU :
Tuesday, August 28, 2012
ഏവര്‍ക്കും എന്റെ ഹൃദയം നിറഞ്ഞ ഓണാശംസകള്‍
വയലേലകളിലൂടെ തുമ്പയും,മുക്കുറ്റിയും പറിച്ച്,തുമ്പികളുടെ വാലില്‍ കയറുകെട്ടിയും,കല്ലെടുപ്പിച്ചും നടന്ന ബാല്യത്തിന്റെ മധുരസ്മരണയില്‍ വീണ്ടുമൊരു പൊന്നോണം ...... ഏവര്‍ക്കും എന്റെ ഹൃദയം നിറഞ്ഞ ഓണാശംസകള്‍ ...........
Posted by SUBINN at 12:40 AM
No comments: Links to this post
Email ThisBlogThis!Share to TwitterShare to FacebookShare to Pinterest
Labels: LOKA SAMASTHA SUGHINO BAVANDHU :
Thursday, December 22, 2011
Merry X'mas and Happy New Year 2011
Posted by SUBINN at 10:24 PM
No comments: Links to this post
Email ThisBlogThis!Share to TwitterShare to FacebookShare to Pinterest
Labels: LOKA SAMASTHA SUGHINO BAVANDHU :
Tuesday, December 6, 2011
വിശ്വാസങ്ങളുടെ മൂന്നാം കണ്ണ്‍ ചുവന്ന്‍
പനിക്കുന്ന ഏതോ ഒരു നട്ടുച്ചയില്‍
പക്ഷെ മരണവും ഒരു വിപ്ലവമല്ല
നരകയറിയ ബലിക്കാക്കകള്‍ വീണ്ടും കാറുന്നു
അത് ജീവിതത്തിന്റെ ഉണര്‍ത്തു പാട്ട്.
Posted by SUBINN at 1:19 AM
No comments: Links to this post
Email ThisBlogThis!Share to TwitterShare to FacebookShare to Pinterest
Labels: LOKA SAMASTHA SUGHINO BAVANDHU :
Wednesday, November 16, 2011
രാവിലെ എഴുമണി കഴിഞ്ഞു , എണീററ് പ്രഭാത കര്‍മ്മങ്ങള്‍ എല്ലാം കഴിഞ്ഞു.......ഗ്യാസ് സ്റ്റൌവില്‍ ചായക്കുള്ള വെള്ളം വെച്ച് വാതില്‍ തുറന്നു നോക്കുമ്പോള്‍ പത്രം കാണുന്നില്ല........ഇന്ന് എന്തോ ഗള്‍ഫ് മാധ്യമം എത്തിയിട്ടില്ല.........മുഴുവനും വായിക്കാനൊത്തില്ലേലും രാവിലെ പത്രം ഒന്ന് മറച്ചു നോക്കിയില്ലേല്‍ വല്ലാത്തൊരു അസ്വസ്ഥതയാണ്,പത്രം വരാതെയിപ്പോളെന്തു ചെയ്യാനാ..........എന്തായാലും അപ്പോളേക്കും ചായ റെഡിയായി, ഒരു ഗ്ലാസ്സിലേക്കെടുത്ത് സിററിംഗ് റൂമില്‍ ചെന്നിരുന്നപ്പോളാണ് "സ്വര്‍ഗത്തിലേക്കൊരു കത്ത് " എന്നെഴുതിയ ഏതോ ഒരു വാരികയുടെ ഏടുകള്‍ കിടക്കണത് ശ്രദ്ധിച്ചത്......"സ്വര്‍ഗത്തിലേക്കൊരു കത്ത്" എന്ന് കണ്ടപ്പോളേ എന്തോ ഒരു പ്രത്യേകത തോന്നി.......ഞാന്‍ നാട്ടില്‍ നിന്നും വരുമ്പോള്‍ പഴനിയിലെ പഞ്ചാമൃത പ്രസാദം പൊതിഞ്ഞു തന്ന പേപ്പര്‍ ആയിരുന്നു അത്.........ഇതുവരെ ശ്രദ്ധിക്കാതിരുന്ന ആ ഏടുകള്‍ ഞാന്‍ നിവര്‍ത്തി നോക്കി..........പഴയൊരു വനിതയുടെ പേജുകളാണ്(ആഗസ്റ്റ്‌ 15 -31 2011).............
അതിലിങ്ങനെ വലുതാക്കിയെഴുതിയിക്കുന്നു "ഒരിക്കലും പിരിയില്ലെന്ന് വിചാരിച്ചതായിരുന്നു ശിവദാസ് വിജയലക്ഷ്മി ദമ്പതികള്‍। കഥയും കവിതയും ഒരുപോലെ ആസ്വദിച്ചിരുന്നവര്‍.എന്നും രാവിലെ നാടക്കാനിറങ്ങിയിരുന്നവര്‍. അന്നും പതിവുപോലെ അവര്‍ നടക്കാനിറങ്ങി. മറന്നു വെച്ച മൊബൈല്‍ എടുക്കാന്‍ ശിവദാസ് വീട്ടിലേക്കു തിരിച്ചു കയറിയതിനാല്‍ രണ്ടു മിനിറ്റിന്റെ ദൂരം മുന്‍പിലായിരുന്നു വിജയലക്ഷ്മിയും സഹോദരന്റെ മകള്‍ ശ്രീലക്ഷ്മിയും. പെട്ടെന്നാണത് സംഭവിച്ചത്. ശിവദാസിന്റെ കണ്മുന്നില്‍ വെച്ച് ഗതി തെററിയ ഒരു ലോറി വിജയലക്ഷ്മിയെയും ശ്രീലക്ഷ്മിയെയും ഇടിച്ചു തെറുപ്പിച്ച് ജീവനെടുത്തുകൊണ്ട് കടന്നു പോയി............അതുവരെ ശിവദാസിന്റെ ജീവിതത്തിലെ എല്ലാ കാര്യങ്ങളും വിജയ ലക്ഷ്മിയോട് പറയുമായിരുന്നു. വിജയലക്ഷ്മി മരിച്ച ശേഷം കടന്നു പോയ രണ്ടു മാസത്തെ വിശേഷങ്ങള്‍ പ്രിയതമയോടു പറയാനാവാത്തതിന്റെ പിടച്ചിലിലാണ് ശിവദാസ്‌. വേറെ ആരോടു പറഞ്ഞാലും വിജി കേള്‍ക്കുന്ന അതെ മനസ്സോടെ കേട്ടില്ലെങ്കിലോ ? ഒടുക്കം ശിവദാസ് തീരുമാനിച്ചു ഒരു കത്തെഴുതാം. സ്വര്‍ഗത്തിലേക്ക്. ആത്മാക്കള്‍ക്ക് വായിക്കാനറിയാമെങ്കില്‍ ഈ കത്ത് അവള്‍ വായിക്കാതിരിക്കില്ല എന്ന വിശ്വാസത്തോടെ ശിവദാസ് എഴുതി തുടങ്ങി.........."
ഇത്രയും വായിച്ചപ്പോള്‍ തന്നെ വല്ലാത്തൊരു അനുഭവം.........തുടര്‍ന്നു വായിച്ചു
അല്പം നീട്ടി വിളിക്കട്ടെ. അങ്ങ് ദൂരെ സ്വര്‍ഗത്തിലേക്ക് ഈ വിളി കേള്‍ക്കണമല്ലോ ?
തുടര്‍ന്നങ്ങോട്ടുളളത് നൊമ്പരമുണര്‍ത്തുന്നവയാണ്......അവരുടെ ജീവിതത്തില്‍ അന്നുവരെയുണ്ടായ പല സംഭവങ്ങളുടെയും ഓര്‍മ്മപ്പെടുത്തലുകളും, മരണ ശേഷം അയാള്‍ അനുഭവിച്ചു കൊണ്ടിരിക്കുന്ന ആകുലതകളും നിറഞ്ഞു നില്‍ക്കുന്ന വരികള്‍ വായിക്കുന്ന ഏതൊരാളിലും നൊമ്പരമുണര്‍ത്തും.....വിജയലക്ഷ്മി ശിവദാസിന് കളിക്കൂട്ടുകാരിയാണ്,സ്നേഹനിധിയാണ്,പ്രണയി
നിയാണ്,ഭാര്യയാണ്,കുട്ടികളുടെ അമ്മയാണ്,അയാളുടെ വേദനകള്‍ക്ക് ആശ്വാസമാണ്.......അങ്ങനെ അങ്ങനെ അയാളുടെ ജീവിതത്തിന്റെ സമസ്ത മേഖലകളിലും നിറഞ്ഞു നില്‍ക്കുന്നത് അവരാണ്.......കലഹിച്ചും , പിണങ്ങിയും, പിരിഞ്ഞും ജീവിക്കുന്ന ഭാര്യാ ഭര്‍ത്താക്കന്മാര്‍ ഈ കത്ത് തീര്‍ച്ചയായും ഒരിക്കലെങ്കിലും വായിച്ചിരിക്കണം.......നഷ്ടപ്പെടുമ്പോഴേ പലപ്പോഴും നമ്മള്‍ അതുവരെ ഒപ്പമുണ്ടായിരുന്നതിന്റെ വില അളന്നു നോക്കൂ........
കത്തിന്റെ അവസാനം ഇങ്ങനെയാണ്.............. "വിജീ , നിനക്കറിയാമോ? നിന്നെ ലോറിയിടിപ്പിച്ചു തെറുപ്പിച്ച ആ ഹൈവെയിലേക്കിറങ്ങാന്‍ എനിക്കിപ്പോളും പേടിയാണ്.........അവിടെയിപ്പോഴും ലോറികളും മാറും ചീറിപ്പാഞ്ഞു പോകുന്നു. നമുക്ക് സംഭവിച്ചത് ലോകം മറന്നു കഴിഞ്ഞു. അടുത്ത ഇരകളെ തേടുകയാണ് ലോകം........
അമിത വേഗതയില്‍ വണ്ടിയോടിക്കുന്നവര്‍ അറിയുന്നുണ്ടോ, ഭൂമിയില്‍ ഞാനും സ്വര്‍ഗത്തില്‍ നീയും അനുഭവിക്കുന്ന നെഞ്ചുപറിച്ചെടുത്ത വേദന.
അവിടെ, നിന്റെ ദൈവങ്ങളോട് എന്റെ വിശേഷങ്ങള്‍ കൂടി പറയുക.........
ഭൂമിയിലെ നീറുന്ന ജീവിതത്തില്‍ നിന്ന്...............
Posted by SUBINN at 12:37 PM
No comments: Links to this post
Email ThisBlogThis!Share to TwitterShare to FacebookShare to Pinterest
Labels: LOKA SAMASTHA SUGHINO BAVANDHU :
Tuesday, November 1, 2011
ഇന്ന് നിന്റെ പിറന്നാള്‍ ദിനം........നിനക്കെന്റെ ഹൃദയം നിറഞ്ഞ പിറന്നാള്‍ ആശംസകള്‍..........നീ എന്റെ ആത്മാവിന്റെ ഉള്‍ത്തടത്തില്‍ ഉറഞ്ഞുപോയ മോഹമാണ്........എന്റെ ഹൃദയത്തിന്റെയും സത്തയുടെയും ഭാഗമാണ് നീ.........നിനവിലും, കനവിലും നീ മാത്രം.......നിന്റെ കാന്തവലയത്തില്‍ നിന്നും മുക്തി ലഭിക്കാതെ ഞാനീ മണലാരണ്യത്തില്‍ നീറിപ്പുകയുകയാണ്..........നിന്നില്‍ നിന്നകലാന്‍ ശ്രമിച്ചപ്പോഴൊക്കെ ഞാന്‍ തോറ്റുപോയി..........വീണ്ടും നിന്നെ തേടി ഞാനെത്തി,നിന്റെ മാറിന്റെ ചൂടേററു ഞാന്‍ മയങ്ങി.......നീയെനിക്കായി പച്ചപരവതാനി വിരിച്ചു തന്നു,അതില്‍ വസന്തങ്ങള്‍ കൂടുകൂട്ടി.........ഇളം കാറ്റില്‍ നീ താരാട്ടിന്‍ ഈണം മൂളി തന്നു........എന്റെ മനസ്സിന്റെ താളത്തിനൊപ്പം നീ മഴയായെന്നില്‍ പെയ്തിറങ്ങി..........ഞാന്‍ നിന്നിലൂടെ മാത്രം എന്റെ ലോകത്തെ നെയ്തെടുത്തു..........എന്നിട്ടും......
നീയോര്‍ക്കുന്നോ...?? ഒരിക്കല്‍ ഞാന്‍ ""നിന്നെ വെറുക്കുന്നു"" എന്നും പറഞ്ഞു യാത്രയായത്..........അപ്പോള്‍ നീ പറഞ്ഞിരുന്നു എനിക്ക് ഭ്രാന്താണെന്ന്.......അതെ എനിക്ക് ഭ്രാന്ത് തന്നെയാവണം......ഏതു കല്‍തുറങ്കിലടച്ചാലും, ഏതു ചങ്ങലയില്‍ ബന്ധിച്ചാലും നിന്നെ തേടി വരുന്ന ഭ്രാന്ത്........മറക്കാന്‍ ശ്രമിച്ചപ്പോഴൊക്കെ കൂടുതല്‍ കൂടുതല്‍ നിന്നിലേക്ക്‌ വലിച്ചടുപ്പിക്കുന്ന ഭ്രാന്ത്.......ഇപ്പോള്‍ വീണ്ടും നീയെന്നെ യാത്രയാക്കിയിരിക്കുന്നു..........അതും കടലിനക്കരയിലേക്ക്........
ഞാനിത് ഇവിടെ അവസാനിപ്പിക്കുന്നു.......ഇത് തുടരുവാന്‍ എനിക്കാവുന്നില്ല........ഞാന്‍ തളര്‍ന്നു പോകുന്നു.........തളര്‍ച്ച ഞാന്‍ കാര്യമാക്കുന്നില്ല, എന്നാല്‍ തകര്‍ച്ച അത് പാടില്ലത്രെ ഒരു പ്രവാസിക്ക്.........ഇവിടെ ഞാനെന്ന സഞ്ചാരി ഒററക്കാണ്.........ഇപ്പോള്‍ സമയം പാതിരാവായിരിക്കുന്നു, എങ്ങും ഇരുട്ടുമാത്രം...........ഈ കൂരിരുട്ടില്‍ നിന്റെതായ, നീ എനിക്കായി മാത്രം സമ്മാനിച്ച കുറെ ഓര്‍മ്മകളുമായി ഞാന്‍ പതുക്കെ.......പതുക്കെ.......ഉറക്കത്തിലേക്ക്..........
Posted by SUBINN at 2:13 AM
1 comment: Links to this post
Email ThisBlogThis!Share to TwitterShare to FacebookShare to Pinterest
Labels: LOKA SAMASTHA SUGHINO BAVANDHU :
Saturday, October 29, 2011
അങ്ങനെ ഞാനും കടല്‍ കടന്നു
അങ്ങനെ ഞാനും കടല്‍ കടന്നു
2011 ഒക്ടോബര്‍ 26 ബുധനാഴ്ച എന്റെ ജീവിതത്തിലെ പുതിയ ഘട്ടത്തിന്റെ ആരംഭം...........ആദ്യ വിമാന യാത്ര, കടല്‍ കടന്ന് അറബി നാട്ടിലേക്ക്.............ഇതൊരു നിയോഗം, ആഗ്രഹിക്കാതെ എങ്ങനെയൊക്കെയോ സംഭവിച്ചു പോയത്..........
കുറെയേറെ എഴുതുവാനുണ്ട് , സമയത്തിനനുസരിച്ച് ഇത് മുഴുവനാക്കാം..........
Posted by SUBINN at 12:24 AM
No comments: Links to this post
Email ThisBlogThis!Share to TwitterShare to FacebookShare to Pinterest
Labels: LOKA SAMASTHA SUGHINO BAVANDHU :
അങ്ങനെ ഞാനും കടല്‍ കടന്നു
അങ്ങനെ ഞാനും കടല്‍ കടന്നു
2011 ഒക്ടോബര്‍ 26 ബുധനാഴ്ച എന്റെ ജീവിതത്തിലെ പുതിയ ഘട്ടത്തിന്റെ ആരംഭം...........ആദ്യ വിമാന യാത്ര, കടല്‍ കടന്ന് അറബി നാട്ടിലേക്ക്.............ഇതൊരു നിയോഗം, ആഗ്രഹിക്കാതെ എങ്ങനെയൊക്കെയോ സംഭവിച്ചു പോയത്..........
കുറെയേറെ എഴുതുവാനുണ്ട് , സമയത്തിനനുസരിച്ച് ഇത് മുഴുവനാക്കാം..........
Posted by SUBINN at 12:24 AM
No comments: Links to this post
Email ThisBlogThis!Share to TwitterShare to FacebookShare to Pinterest
Labels: LOKA SAMASTHA SUGHINO BAVANDHU :
Monday, October 24, 2011
മേഘം മഴയെ പുണരുന്ന പോലെ
കടപ്പാട് : വിശ്വ സാഹിത്യകാരന്‍ പാബ്ലോ നെരൂദക്ക്
Oh, Love is a journey with waters and stars,
with drowning air and storms of flour:
Love is a war of lightning,
two bodies subdued by one honey.
Kiss by kiss I travel your tiny infinity,
your margins, your rivers, your tiny villages,
and a genital fire, transformed by delight.......
(100 Love Sonnets )
Posted by SUBINN at 10:09 AM
No comments: Links to this post
Email ThisBlogThis!Share to TwitterShare to FacebookShare to Pinterest
Labels: LOKA SAMASTHA SUGHINO BAVANDHU :
Thursday, October 20, 2011
കാലം എന്നെ പ്രവാസിയാക്കാന്‍ ഒരുങ്ങുന്നു...........
കാലം എന്നെ പ്രവാസിയാക്കാന്‍ ഒരുങ്ങുന്നു...........
പകല്‍ സ്വപ്നങ്ങളില്‍ എന്നല്ലാ ഉറങ്ങികിടക്കുമ്പോള്‍ കണ്ട സ്വപ്നങ്ങളില്‍ പോലും അങ്ങനൊരു ആഗ്രഹം തോന്നിയിട്ടില്ല.........എന്നിട്ടും കാലം എന്നോടെന്തിനീ ക്രൂരത കാണിക്കുന്നു..........??? കുട്ടിക്കാലത്ത് ജാതകം നോക്കിയപ്പോള്‍ കടല്‍ കടക്കാനുള്ള യോഗം ഉണ്ടെന്ന് പറഞ്ഞിരുന്നതായി കേട്ടിട്ടുണ്ട് ആ യോഗം തീര്‍ന്നല്ലേ പററൂ......അധികം കാലം അവിടെ പിടിച്ചു നില്‍ക്കാന്‍ എന്നെകൊണ്ട്‌ പറ്റും എന്ന് തോന്നണില്ല........ഇതിലൂടെ എനിക്ക് നഷ്ടപെടാനുള്ളതെല്ലാം എന്റെ ഇഷ്ടങ്ങളാകും........ദൈവത്തിനു മുന്നില്‍ നിവേദനങ്ങള്‍ കുറെ നിരത്തിയിട്ടുണ്ട് എത്രയും പെട്ടെന്ന് നാട്ടിലേക്ക് തന്നെ തിരിച്ചെത്തിക്കുവാന്‍.....കനിയുമോ ആവോ.....എന്തായാലും ഇപ്പോള്‍ പോകുന്നത് വിസിററിംഗ് വിസയിലാണ്..........കുറച്ചു നാള്‍ കഴിഞ്ഞാല്‍ എന്തായാലും വിസ മാറാന്‍ നാട്ടില്‍ വരാം ലോ..........ആ സമാധാനത്തില്‍ പോവാനൊരുങ്ങുകയാണ്........നിങ്ങളോടൊന്നും യാത്ര പറയേണ്ട ആവശ്യം ഇല്ലല്ലോ, ലോകത്തിന്റെ ഏതു കോണിലായാലും ജീവിച്ചിരിപ്പുണ്ടെങ്കില്‍ നമ്മള്‍ ഇതുപോലെ ഒക്കെ കാണും...........എന്നെപ്പോലെ തന്നെ ആയിരക്കണക്കിനാളുകള്‍ അവിടെ ഇതുപോലെ മനസ്സില്ലാ മനസ്സോടെ ജീവിക്കുന്നുണ്ടാവും അല്ലെ...........അതിലേക്കിനി ഒരാളും കൂടി.........ജീവിതം ഇങ്ങനൊക്കെ അല്ലെ നമ്മള്‍ ചിലത് ആഗ്രഹിക്കുന്നു, കാലം മറ്റൊന്ന് നല്‍കുന്നു.........എന്തായാലും കാലത്തിന്റെ ഒഴുക്കില്‍ കടല്‍ താണ്ടി,സ്ഥലം ഒക്കെ കണ്ട്‌, ഗള്‍ഫ് വിശേഷങ്ങള്‍ നിങ്ങളുമായി പങ്കുവെക്കാം.........ററാ ററാ
Posted by SUBINN at 9:55 AM
No comments: Links to this post
Email ThisBlogThis!Share to TwitterShare to FacebookShare to Pinterest
Labels: LOKA SAMASTHA SUGHINO BAVANDHU :
Thursday, October 6, 2011
കഴിഞ്ഞ ഒരാഴ്ച എനിക്ക് സഞ്ചാരത്തിന്റെതായിരുന്നു...... .....മുന്‍ വിധികളില്ലാത്ത സഞ്ചാരം..........ഏറെ കാലമായി ആഗ്രഹിക്കുന്നതെങ്കിലും ഈ യാത്ര തികച്ചും അപ്രതീക്ഷിതമായിരുന്നു......... .
സെപ്തംബര്‍ 22 വ്യാഴാഴ്ച മധ്യ കേരളത്തിലെ ക്ഷേത്രോത്സവങ്ങള്‍ക്ക് ശുഭാരംഭം കുറിച്ചു തിരുവില്വാമല വില്വാദ്രിനാഥ ക്ഷേത്രത്തിലെ നിറമാല മഹോത്സവം ആയിരുന്നു.........ഒരു പുതിയ തുടക്കം എന്ന നിലക്ക് ഭഗവാന്റെ അനുഗ്രഹം തേടിയാണ് എല്ലാവരും ആ സന്നിധിയില്‍ അന്നേ ദിവസം എത്തിച്ചേരുന്നത് ...........അത് ആനകളായാലും, മേള-വാദ്യക്കാരായാലും പ്രാര്ത്ഥനാ പൂര്‍വ്വം വഴിപാട് ആയാണ് ഇവിടത്തെ പരിപാടികളില്‍ പങ്കെടുക്കുന്നത്............വി ല്വാദ്രിനാഥ സന്നിധിയില്‍ നിനും തുടങ്ങിയാല്‍ സീസണ്‍ പിഴക്കില്ലാ എന്നാണു വിശ്വാസം............
ഒരു പൂരപ്രേമി എന്ന നിലയില്‍ എനിക്കും ആ വിശ്വാസം ഇത്തിരി കൂടുതലായുണ്ട് , അതുകൊണ്ട് തന്നെ ഞാനും എല്ലാ വര്‍ഷവും ഇവിടെ എത്താറുണ്ട്...........അങ്ങനെ കഴിഞ്ഞ വര്‍ഷത്തെ നിറമാലക്ക് പോയപ്പോള്‍ അപ്രതീക്ഷിതമായി ക്ഷേത്രത്തില്‍ വെച്ചാണ് എന്റെ അനിയത്തിയുടെ വിവാഹം ശരിയാകുന്നത് ...........അങ്ങനേം ഒരു പ്രത്യേകത കൂടിയുണ്ട് നിറമാലക്ക്............
രാവിലെ തന്നെ വീട്ടില്‍ നിന്നും ഞാന്‍ തിരുവില്വാമലക്ക് തിരിച്ചു, പെരിന്തല്‍മണ്ണ, ചെര്‍പ്പുളശ്ശേരി, ഒററപ്പാലം വഴി തിരുവില്വാമല 55 കിലോമീറററോളം ദൂരം ഉണ്ട് ..............രണ്ട് ദിവസമായി ചെറിയ പനിയും, ജലദോഷവും ഒക്കെ ആയിരുന്നെങ്കിലും വെളുപ്പിന് തന്നെ തയാറായി ഇറങ്ങി , പത്ത് മണിയോടു കൂടി അവിടെ എത്തി ,എന്റെ പ്രിയപ്പെട്ട മേള പ്രമാണി കിഴക്കൂട്ടു അനിയന്‍ മാരാരുടെ പ്രമാണത്തില്‍ പാഞ്ചാരി മേളം ആണ് രാവിലത്തെ ശീവേലിക്ക് .......... ഞാനെത്തുമ്പോഴേക്കും മേളം കാലം കേറിയിരുന്നു.............അവിടെ എത്തിയിരുന്ന സുഹൃത്തുക്കളെ എല്ലാം കണ്ടു, ആനകളെ കണ്ടു, മേളം ആസ്വദിച്ച് നില്‍കുമ്പോള്‍ അനിയത്തിയും, അളിയനും കൂടി വന്നു അവരോടിത്തിരി കുശലാന്വേഷണം എല്ലാം നടത്തി വീണ്ടും മേള സാഗരത്തിലാറാടി അങ്ങനെ .............12 മണിയോടെ അവര്ടെ ഒരു കുടുംബ സുഹൃത്തായ നാരായണന്‍ കുട്ടിയേട്ടനെ കണ്ടു , ഞങ്ങള്‍ പഴയ പരിചയക്കാര്‍ ആണ്..........അദേഹത്തിന്റെ മരുമകന്‍ ഒരാള്‍ ചെന്നൈയിലുണ്ട്, സോഫ്റ്റ്‌വെയര്‍ ഫീല്‍ഡില്‍ വര്‍ക്ക് ചെയ്യുന്നു........അനിയത്തിയുടെ കല്യാണം കഴിഞ്ഞിട്ടാണ് എന്റെ എം സി എ റിസള്‍ട്ട് വന്നത് , അന്ന് മുതല്‍ അവര്‍ടെ അമ്മ പറയുന്നതാണ് എന്റെ ബയോഡാററ ചെന്നയിലുള്ള അവര്‍ക്ക് അയച്ചു കൊടുക്കാന്‍ ...........പിന്നേം കുറെ ദിവസം കഴിഞ്ഞപ്പോള്‍ ഞാനത് അയച്ചു കൊടുത്തിരുന്നു..........ഈ നിറമാലയുടെ തലേ ദിവസം എനിക്ക് അവര്‍ടെ കമ്പനിയില്‍ നിന്ന് കാള്‍ വന്നിരുന്നു, ഒരു ടെലെഫോണ്‍ ഇന്റര്‍വ്യൂ പോലെ...........എന്നാല്‍ അവര്ടെ കമ്പനിയുടെ ചില കാര്യങ്ങള്‍ കേട്ടപ്പോള്‍ എനിക്കെന്തോ താല്‍പ്പര്യം തോന്നിയില്ല...........എന്നാലും എന്റെ സര്ട്ടിഫിക്കേററിന്റെ ആവശ്യത്തിനായി ചെന്നൈക്ക് പൂജ ഹോളി ഡേയ്സ് കഴിഞ്ഞു പോകാം എന്ന് വിചാരിചിരിക്കായിരുന്നു.....അപ് പോള്‍ കുറച്ച് സ്ഥലങ്ങള്‍ കറങ്ങണം എന്നും.......അതിനിടയില്‍ ഇതും കഴിയുമല്ലോ എന്നോര്‍ത്ത് അവര്‍ വിളിക്കാണെങ്കില്‍ പോകാം എന്ന് വിചാരിച്ചു.........അവര്‍ വൈകുന്നേരത്തിനുള്ളില്‍ എന് നാണു ഇന്റര്‍വ്യൂ എന്ന് ഇ മെയില്‍ വഴി അറിയിക്കാം ന്നു പറഞ്ഞിരുന്നു.........എന്നാല്‍ പിറ്റേന്ന് ഉച്ചയായിട്ടും അങ്ങനൊന്ന് വന്നില്ല...........അത് നന്നായി എന്ന് ഞാനും കരുതി............
അപ്പോളാണ് നാരായണന്‍ കുട്ടിയേട്ടനെ കണ്ടതും ഈ കാര്യങ്ങള്‍ അന്വേഷിച്ചതും............അദേഹം അപ്പോള്‍ തന്നെ മരുമകനെ വിളിച്ചു അന്വേഷിച്ചപ്പോള്‍ ശനിയാഴ്ച 9 .30 നു ചെന്നൈക്ക് എത്തണം എന്ന് പറഞ്ഞു.............അങ്ങനാണേല്‍ പിറ്റേന്ന് തന്നെ ചെന്നൈക്ക് പോവണം................ടിക്കറ്റ് ഒന്നും കിട്ടില്ല എന്ന് പ്രതീക്ഷിച്ചു , പക്ഷെ പാലക്കാടും, ഷോര്‍ണൂരും നെറ്റില്‍ നോക്കിയപ്പോള്‍ ട്രെയിനില്‍ ടിക്കറ്റ് ഇല്ലായിരുന്നു...........പക്ഷെ ഭാഗ്യത്തിന് (അന്ന് നിര്‍ഭാഗ്യം എന്നാണു വിചാരിച്ചത്, ഇപ്പോള്‍ ഭാഗ്യമായി തോന്നുന്നു) ഒറ്റപ്പാലത്ത് നിന്ന് ആലപ്പുഴ - ചെന്നൈ സൂപ്പര്‍ ഫാസ്റ്റില്‍ ഒരു ടിക്കറ്റ് കിട്ടി............
അതിനിടയില്‍ നിറമാല മേളം കഴിഞ്ഞു ഉച്ചക്കുള്ള പഞ്ചവാദ്യം തുടങ്ങിയിരുന്നു.............. കുറച്ചു നേരം പഞ്ചവാദ്യം ആസ്വദിച്ച് മനസ്സില്ലാ മനസ്സോടെ അര്‍ജുന്റെ ബൈക്കില്‍ കേറി ഞങ്ങള്‍ തിരിച്ചു പോന്നു...........അന്ന് രാത്രിയില്‍ മട്ടന്നൂര്‍ ഉദയന്‍ നമ്പൂതിരിയുടെ തായമ്പകയുണ്ടായിരുന്നു അത് കാണാന്‍ പററിയില്ലല്ലോ എന്നായിരുന്നു മനസ്സ് മുഴുവന്‍ ...........
ലക്കിടിക്കിടയില്‍ ഒരു തട്ടുകടയില്‍ വണ്ടി നിര്‍ത്തി ഞങ്ങള്‍ ചായയും, ഉഴുന്ന് വടയും കഴിച്ചു...........
എന്നെ ലെക്കിടിയില്‍ ഇറക്കിവിട്ടു അവന്‍ പാലക്കാട്ടേക്ക് പോയി.............ഞാനവിടുന്നു ഒറ്റപ്പാലം ബസില്‍ കേറി രാത്രിയോടെ വീട്ടിലെത്തി............അതിനി ടയില്‍ ചെന്നൈയിലുള്ള ശ്രീജിത്ത് അണ്ണാച്ചിയെ വിളിച്ച് വിവരം പറഞ്ഞു ഞാനിങ്ങനെ വരുന്നുണ്ട് എന്ന്.........പി റ്റേന്ന് കുറെ പണികള്‍ ഉണ്ടായിരുന്നു , അതെല്ലാം കഴിഞ്ഞു വീട്ടിലെത്തി പുറപ്പെട്ടപ്പോളേക്കും ഞാന്‍ ഒറ്റപ്പാലം വരെ പോകാന്‍ ഉദ്ദേശിച്ചിരുന്ന , വീടിനു മുന്നിലൂടെ പോകുന്ന ഷോര്‍ണൂര്‍ ട്രെയിന്‍ അതിന്റെ വഴിക്ക് പോയി............എനിക്കാണെങ്കി ല്‍ അപ്പോളേക്കും നല്ല പനിയും, കഫും എല്ലാമായി ആകെ ഒരു അസ്വസ്ഥത തുടങ്ങിയിരുന്നു...........എന് തായാലും വീട്ടില്‍ നിന്നിറങ്ങി ബസ് സ്റ്റോപ്പിലെത്തി, അ വിടെ എത്തി നോക്കുമ്പോള്‍ അങ്ങാടിപ്പുറം റയില്‍വെ ഗേറ്റ് മുകളിലേക്ക് പൊങ്ങിക്കാന്‍ പറ്റാതെ റോഡെല്ലാം ബ്ലോക്ക് ആയി കിടക്കായിരുന്നു............പാ പി ചെല്ലുന്നിടം പാതാളം എന്ന് മനസിലോര്‍ത്തു, ഒരു ഓട്ടോ എടുത്ത് നേരെ പെരിന്തല്‍മണ്ണക്ക് ...........അവിടുന്നു ചെര്‍പ്പുളശ്ശേരി ബസ് കാത്തു കുറച്ചു നേരം നില്‍കേണ്ടി വന്നു , ബസ് വന്നു അവിടെ എത്തിയപ്പോളെക്കും ഒരു കാര്യം ഉറപ്പായി ഇനിയൊരു ബസ് വന്നു അതില്‍ കേറി ഒറ്റപ്പാലം എത്തുമ്പോളെക്കും ട്രെയിന്‍ അതിന്റെ വഴിക്ക് പോകും.............അവിടുന്നു ഓട്ടോ എടുത്തു ഒററപ്പാലത്തിനു വെച്ച് പിടിച്ചു.............
8 മണിയോടെ സ്റേറഷനില്‍ എത്തി...........8 .15 നു ആണ് ട്രെയിന്‍ ...........അവിടെ വെച്ച് പരിചയമുള്ള ഒരാളെ കണ്ടു , ആള്‍ടെ മകള്‍ ആലുവയില്‍ നിന്നും ആ ട്രെയിനില്‍ വരുന്നുണ്ട് , കാത്തു നില്‍കുകയാണ്‌ കക്ഷി.............കുറച്ചു നേരം സംസാരിച്ചു നിന്നപ്പോളെക്കും ട്രെയിന്‍ വന്നു............അതില്‍ കയറി.........സീററു കണ്ടുപിടിച്ചു ഇരുന്നു നോക്കുമ്പോള്‍ സിനിമാ ഭ്രാന്തു പിടിച്ചു നടക്കുന്ന 2 " ജാട തെണ്ടികള്‍ " (സലിം കുമാറിന്റെ പ്രയോഗം ആണേ.......) ആണ് എന്റെ ഓപ്പോസിറ്റ് സീറ്റില്‍ ഉള്ളത്.........അതിലൊരുത്തന്‍ ഗായകനും ആണ്.............മുടിയൊക്കെ നീട്ടി വളര്‍ത്തിയ അവന്‍ അത്യാവശ്യം നന്നായി പാടുന്നുണ്ട്...........പിന്നെ യുള്ളവന്‍ സിനിമ നടനാവാനുള്ളതാണെന്നു തോന്നുന്നു 2 കൈലേം നാല് വിരലിലും സ്റ്റീല്‍ മോതിരം, കഴുത്തിലും, കൈ തണ്ടയിലും അതുപോലെ കുറെ എന്തൊക്കെയോ കെട്ടി തൂക്കിയിട്ടുണ്ട് ............എന്തായാലും ചെന്നൈ എത്തുന്ന വരെയും അവന്മാര്റെ പെര്‍ഫോമന്‍സ് ആയിരുന്നു, രാവിലെ സെന്‍ട്രലില്‍ എത്തിയപ്പോളാണ് ഒരു കാര്യം മനസ്സിലായത് , ആ ബോഗിയില്‍ സിനിമയുമായി ബന്ധപ്പെട്ടു വര്‍ക്ക് ചെയ്യുന്ന കുറെ പേരുണ്ടായിരുന്നു, അവരെ ആകര്‍ഷിക്കാനുള്ള കോപ്രായങ്ങളാണ് ഇവന്മാര്‍ കാട്ടി കൂട്ടിയിരുന്നത്............വല് ല ഗുണവും ഉണ്ടായോ എന്തോ.........
സെന്‍ട്രലില്‍ നിന്നും A1 ബസില്‍ കയറി തിരുവാന്മിയൂരിലുള്ള ശ്രീജിത്ത് അണ്ണന്റെ റൂമിലേക്ക്...........തിരുവാന് മിയൂരില്‍ ഞാനിറങ്ങുമ്പോഴെക്കും പുള്ളി ബൈക്കില്‍ വന്നിരുന്നു , അങ്ങനെ റൂമിലെത്തി..........അവര്‍ടെ മോളെ ഞാനദ്യായിട്ടു കാനായിരുന്നു, എന്നാലും അവള്‍ക്കതിന്റെ പരിച്ചയക്കെറൊന്നും ഇല്ലായിരുന്നു............വേഗം ഞാനുമായി കമ്പനിയായി.........
അവിടെ നിന്നും കുളിച്ച്, ഇഡലിയും, ചട്നിയും അടിച്ച് ഞങ്ങള്‍ ഇന്ടര്‍വ്യൂനായി പോയി............കമ്പനിയിലെത്തി നോക്കുമ്പോളുണ്ട് ഒരു ഒരു ചെറിയ പൂരത്തിന്റെ ജനം, പന്തലൊക്കെ കെട്ടിയിട്ടുണ്ട് ........700 ഓളം പേര്‍ .......വാക്ക് ഇന്‍ ഇന്റര്‍വ്യൂ ആണ് അവിടെയെന്നു അപ്പോളാണ് മനസ്സിലായത്, ആദ്യ റൌണ്ട് GD ആണ് .............എന്തായാലും പേര് എഴുതികൊടുത്തു............ഞങ് ങളങ്ങനെ സംസാരിച്ചിരിക്കുമ്പോള്‍ എന്റെ പേര് വിളിച്ചു.......ആദ്യായാണ് ഞാന്‍ GD യില്‍ പങ്കെടുക്കുന്നത്, പക്ഷെ ഒരു ടെന്‍ഷന്‍ ഒന്നും തോന്നിയില്ല .......കൂടെ 20 ഓളം കുട്ടികളും ഉണ്ടായിരുന്നു.........അങ്ങനെ GD ഹാളില്‍ എത്തി, ടോപ്പിക്ക് കിട്ടി ചൈന ഇന്ത്യയെ അറ്റാക്ക് ചെയ്യുമോ ........??? ആദ്യ 3 പേര്‍ അറ്റാക്ക് ചെയ്യും എന്ന രീതിയില്‍ സംസാരിച്ചു, എന്റെ ഭാഗ്യ നമ്പര്‍ ആയി ഞാന്‍ കരുതുന്നത് 4 ആണ് (അതോണ്ട് പ്രത്യേകിച്ചു ഇതുവരെ വലിയ ഗുണം ഒന്നും ഉണ്ടായിട്ടില്ല , എന്നാലും 4 ആണ്........) അതോണ്ട് നാലാമനായി ഞാന്‍ അറ്റാക്ക് ചെയ്യില്ല എന്ന് പറഞ്ഞു, അതിനു കാരണം ആയി ജന സംഖ്യയിലായാലും , വികസനത്തിന്റെ കാര്യത്തിലായാലും, സൈനിക ശക്തിയിലായാലും, ആയുധ ശേഖരത്തിലായാലും രണ്ടു രാഷ്ട്രത്തിനും ഏകദേശം തുല്യതയാനുല്ലത്, അതുകൊണ്ട് തന്നെ യുദ്ധം രണ്ടു രാഷ്ട്രത്തിനും നഷ്ടം ഉണ്ടാക്കും എന്ന് പറഞ്ഞു ഞാന്‍ നിര്‍ത്തി............ഞാന്‍ പറഞ്ഞത് വല്ലതും അവര്‍ക്ക് മനസ്സിലായോ എന്തോ............അങ്ങനെ എല്ലാരും ഓരോ അഭിപ്രായങ്ങള്‍ പറഞ്ഞു G D എന്ന പ്രഹസനം അതോടെ കഴിഞ്ഞു......പുറത്തെത്തിയപ്പോ ള്‍ അനൌണ്സ് മെന്റ് , 4 പേര് വിളിച്ച് അവര്‍ക്ക് അപ്പോള്‍ തന്നെ നെക്സ്റ്റ് റൌണ്ട് ഇന്റര്‍വ്യൂ ഉണ്ടെന്നും, ബാക്കിയുള്ളവരെ പിന്നീട് വിളിക്കും എന്നും.........
ഞാന്‍ സത്യത്തില്‍ പിന്നെടൊരു വിളി പ്രതീക്ഷിക്കാത്തതിനാല്‍ അന്ന് തന്നെ തിരിച്ച് പോണ്ടിച്ചേരി വഴി വേളാങ്കണ്ണി മാതാവിനെയും, തിരുവനന്തപുരം പദ്മനാഭ സ്വാമിയെയും കണ്ടിട്ട് പോകാം എന്നൊരു തോന്നല്‍ മനസ്സില്‍ ..........അങ്ങനെ അവിടെ നിന്നും യൂണിവേര്സിററിയില്‍ പോയി സെര്ടിഫിക്കെട്ടിന്റെ കാര്യങ്ങള്‍ അന്വേഷിച്ച് ശ്രീജിത്ത് അണ്ണന്റെ റൂമില്‍ പോയി ഉച്ച ഭക്ഷണം ഞണ്ട് കറിയും, മീന്‍ പൊരിച്ച തും കൂട്ടി ശാപ്പിട്ടു അവിടെ നിന്നും യാത്ര പറഞ്ഞിറങ്ങി.........അണ്ണന്‍ എന്നെ ബസ് കയററാന്‍ വന്നിരുന്നു , റൂട്ട് എല്ലാം പറഞ്ഞു തന്നു..........പോണ്ടിച്ചേരി ബസില്‍ കയറി അത് കുറച്ചു ദൂരം ചെന്നപ്പോളേക്കും ഒരു ലോറിയുമായി ചാരി അതിന്റെ സൈഡ് ഗ്ലാസ് 2 -3 എണ്ണം പൊട്ടി ചില്ല് കഷ്ണങ്ങള്‍ യാത്രക്കാരുടെ തലയിലും വീണു............
ബസ് എന്നിട്ട് നിര്‍ത്തിയതൊന്നും ഇല്ലാ,കുറച്ചു ദൂരം പോയപ്പോള്‍ പെട്ടെന്ന് ഒരു സ്ത്രീയുടെ നിലവിളിയും, കരച്ചിലും നോക്കുമ്പോളുണ്ട് അവര്‍ടെ കുട്ടിയുടെ തലയില്‍ നിന്നും രക്തം വരുന്നു...........ചില്ല് തറച്ചതാണ്..........അങ്ങനെ ബസ് നിര്‍ത്തി അവരെ ഹോസ്പിറ്റലില്‍ കൊണ്ടുപോയി വന്നപ്പോളേക്കും അര മണിക്കൂര്‍ പോയി...........നീണ്ട 3 മണിക്കൂര്‍ യാത്രക്കൊടുവില്‍ കടല്‍ തീരങ്ങളും, കാറ്റാടി തോട്ടങ്ങളും, ഉപ്പളങ്ങളും താണ്ടി പോണ്ടിച്ചേരിയില്‍ എത്തി...........അവിടെ എത്തി നോക്കുമ്പോള്‍ എന്റെ മനസ്സിലുള്ള പോണ്ടിചേരിയെ അല്ല കാണുന്നത്, ഇത് ശരിക്കും ഒരു തമിള്നാടു തന്നെ...........അവിടെ നിന്നും ഒരു ഓട്ടോ വിളിച്ചു ബീച്ചിലേക്ക് പോയി , ബീച്ചിലെത്തിയപ്പോള്‍ മനസ്സില്‍ കണ്ട പോണ്ടിച്ചേരിയുടെ ഏകദേശ രൂപം ഒക്കെ തന്നെ..............അവിടെ നിന്നും തിരിച്ചു ബസ് സ്ടാന്റില്‍ എത്തി നാഗപട്ടണം ബസില്‍ കേറി ഇരുന്നു, ബസ് സ്ടാര്‍ട് ചെയ്തപ്പോളതാ വിറക്കുന്നു മൊബൈല്‍, എടുത്തു നോക്കിയപ്പോള്‍ ആ കമ്പനിയില്‍ നിന്നാണ് ..........അടുത്ത റൌണ്ട് ഇന്റര്‍വ്യൂ ഷോര്‍ട്ട് ലിസ്റ്റ് ചെയ്തപ്പോള്‍ എന്റെ പേരും ഉണ്ട് , നാളെ 11 മണിക്ക് അവിടെ എത്തണം എന്നാണു പറഞ്ഞത്..........ഞാന്‍ കയറിയ ബസ് ആണെങ്കില്‍ ഓടി തുടങ്ങിയിരുന്നു, എന്റെ ഭാഗ്യത്തിന് അത് ഒരു പെട്രോള്‍ ബഗ്ഗില്‍ എണ്ണയടിക്കാന്‍ കയററി, ആ തക്കത്തില്‍ ഞാന്‍ പുറത്തുചാടി.............
എല്ലാം ഇപ്പോള്‍ ആലോചിക്കുമ്പോള്‍ ഒരു ഭാഗ്യം പോലെയാണ് , ഇല്ലെങ്കില്‍ പിറ്റേന്ന് 11 മണിക്കുള്ളത് രാവിലെ 9 നോ മറ്റോ ആയിരുന്നെങ്കിലോ.....?? ഞാനവിടെ എത്താന്‍ കഷ്ടപെട്ടേനെ............അവിടെ ബസ് സ്ടാന്റിനടുത്തുള്ള സപ്തഗിരി എന്നൊരു വെജ് ഹോട്ടലില്‍ പോയി റൂം എടുത്തു , കുളിച്ചു താഴെ പോയി ഭക്ഷണം കഴിച്ചു സുഖമായി കിടന്നുറങ്ങി , രാവിലെ 6 മണിക്ക് അലാറം വെച്ച് എണീറ്റു...............പ്രഭാത കര്‍മ്മങ്ങള്‍ക്ക് ശേഷം ഒരു ചായയും കുടിച് റൂം വെക്കേറ്റ് ചെയ്ത് ബസില്‍ കയറി.............തിരുവാന്മിയൂ രില്‍ ഇറങ്ങി ശ്രീജിത്ത് അണ്ണനുമൊപ്പം കമ്പനിയില്‍ പോയി എഴുത്ത് പരീക്ഷയും എഴുതി, റിസല്‍ററ് അടുത്ത ദിവസം രാത്രി അവരടെ വെബ്‌ സൈറ്റില്‍ കാണാം എന്ന് പറഞ്ഞു..........
ഞങ്ങള്‍ അവിടുന്നു ഇറങ്ങി തിരിച്ച് റൂമില്‍ എതിയപ്പോലെക്കും ശ്രീജിത്ത് അണ്ണന് ഒരു തോന്നല്‍ ഞാന്‍ തിരിച്ചു വന്നത് പുള്ളിക്കും കൂടി മാതാവിനെ കാണാനൊരു അവസരം ആയിട്ടാണെന്ന്, കാരണം അതിന്റെ തലേന്ന് ഞാന്‍ വേളാന്കണ്ണിക്ക് പോരുമ്പോള്‍ അണ്ണനും വരണം എന്നുണ്ടായിരുന്നു ത്രെ...........
അങ്ങനെ അവിടെ നിന്നും ഭക്ഷണം കഴിച്ചു, ഞങ്ങള്‍ രണ്ടാളും കൂടിയായി പിന്നീടുള്ള യാത്ര.........ഏകദേശം ഒരേ പോലെ ചിന്തിക്കുന്ന, ഒരേ വിഷയങ്ങള്‍ താല്പര്യം ഉള്ളവര്‍ കൂടെയുണ്ടെങ്കില്‍ നേരം പോകുന്നതറിയില്ല, സംസാരിക്കാത്ത വിഷയങ്ങളുണ്ടാവില്ല............ അങ്ങനെ ആയിരുന്നു ഞങ്ങടെ യാത്ര, ഒരു മിനിറ്റ് പോലും മിണ്ടാതിരിക്കാതെ ഞങ്ങള്‍ പോണ്ടിചേരിയിലെത്തി........... ചെറിയൊരു ഫാസ്റ്റ് ഫുഡ് കടയില്‍ നിന്നും ഫ്രൈഡ് റൈസും , ചിക്കന്‍ 65 ഉം കഴിച്ചു അടുത്ത ബസില്‍ കയറി............നേരിട്ട് നാഗപട്ടണം ബസ് നോക്കി കുറെ നിന്നെങ്കിലും വന്നില്ല............അങ്ങനെ ചിദംബരം വരെയുള്ള ബസില്‍ കയറി, ചിദംബരത്ത് വലിയൊരു ക്ഷേത്രം ഉണ്ട് , ചിദംബരനാഥ ക്ഷേത്രം, ഞങ്ങളവിടെ എത്തിയപ്പോളെക്കും രാത്രി ആയത് കൊണ്ട് ക്ഷേത്രത്തില്‍ പോയില്ല............
തമിള്‍നാട് ടില്‍ ഞാന്‍ ശ്രദ്ധിച്ച മാറൊരു കാര്യം അവിടെ ഏതു പാതിരക്കും ബസ് സര്‍വീസ് ഉണ്ട് . സ്ത്രീകള്‍ അടക്കമുള്ള യാത്രക്കാരും.............നമ് മടെ ഇവിടാണെങ്കില്‍ 9 മണിക്ക് ശേഷം ബസ് കിട്ടാനുള്ള പാടെന്താണെന്നു രാത്രി യാത്ര ചെയ്യുന്നവര്‍ക്ക് അറിയാം ലോ......പോരാത്തതിന് ഇവിടുത്തെ പകുതിയില്‍ താഴെ ബസ് ചാര്‍ജെ അവിടെയുള്ളൂ..........ചിദംബരത് ത് നിന്നും നാഗപട്ടണം ബസില്‍ കേറിയപ്പോഴേക്കും സമയം ഏകദേശം രാത്രി 9 മണിയോടടുത്തിരുന്നു..........
പതിനൊന്നു മണിയോടടുപ്പിച്ച് ഞങ്ങള്‍ നാഗപട്ടണം ബസ് സ്ടാന്റില്‍ എത്തി......അണ്ണന് തമിള്‍ വായിക്കാന്‍ അറിയാവുന്നത് കൊണ്ട് ബസ് കണ്ടുപിടിക്കാനൊന്നും പ്രയാസം ഉണ്ടായില്ല......നാഗപട്ടണം പ്രസിദ്ധമായ ഒരു സ്ഥലം ആണ്, മുസ്ലീം തീര്‍ഥാടന കേന്ദ്രമായ നാഗൂര്‍ ദര്‍ഗ അവിടെ അടുത്താണ്............
സൂഫി വര്യന്മാരാല്‍ പ്രസിദ്ധമായ ഏര്‍വാടിയും അവിടെ അടുത്താണെന്ന് കേട്ടിട്ടുണ്ട്............ഇനി യൊരിക്കല്‍ പോകണം എന്ന് ഞാന്‍ ആഗ്രഹിക്കുന്ന സ്ഥലങ്ങളില്‍ ഒന്നാണ് ഏര്‍വാടി...........അവിടെ നിന്നും വേളാങ്കണ്ണിക്ക് പന്ത്രണ്ട് കിലോമീററര്‍ ദൂരമേയുള്ളൂ...........പതിനൊന് നരയോടെ വേളാങ്കണ്ണിയിലെത്തി, പള്ളി വക റൂം ബുക്കിംഗ് കൌണ്ടറില്‍ നിന്നും ഒരു റൂം എടുത്തു , ചാര്‍ജ് താരതമ്യേന കുറവായിരുന്നു, റൂമിലെ സൌകര്യങ്ങളും.........എന്നാലും ധാരാളം...........ഒരു കുളിയൊക്കെ പാസ്സാക്കി, ഭക്ഷണം കഴിക്കാന്‍ ഇറങ്ങുമ്പോള്‍ റൂം ബോയി പറയുന്നു പന്ത്രണ്ടരക്ക് പ്രധാന വാതില്‍ ലോക്ക് ചെയ്യും ന്നു...........അപ്പോള്‍ സമയം നോക്കുമ്പോള്‍ ഒരു മണി ആകാറായിരുന്നു....ഹി ഹി .....ശരി പന്ത്രണ്ടരക്ക് മുന്നേ തന്നെ തിരിച്ചെത്താം ന്നു പറഞ്ഞു ഞങ്ങള്‍ നടന്നു............ഭക്ഷണം കഴിച്ചു , പള്ളിയുടെ അടുത്തേക്ക് നടക്കുമ്പോള്‍ മനസ്സില്‍ വല്ലാത്തൊരു നിര്‍വൃതിയുടെ വേലിയേററം നടക്കുന്നുണ്ടായിരുന്നു........ ...പ്രത്യേകിച്ച് ഒന്നിനും വേണ്ടിയല്ല, എങ്കിലും ഒരുപാടു കാലമായി ആഗ്രഹിച്ചു നടക്കുന്ന ഒരു കാര്യം ആണ് മാതാവിന്റെ അടുക്കല്‍ എത്തുക എന്നത് , അതിതാ യാഥാര്‍ത്യമായിരിക്കുന്നു...... ......പള്ളി മുററത്ത് കുറെ ആളുകള്‍ കിടന്നുറങ്ങുന്നുണ്ട് , കുറെ പേര്‍ ബസിറങ്ങി വന്നുകൊണ്ടിരിക്കുന്നുണ്ട്..... ...........കടല്‍ക്കരയില്‍ നിന്നും തിരകളുടെ ഇരമ്പല്‍ കേള്‍ക്കുന്നുണ്ട്, കടല്‍ക്കാററൂ വീശുന്നുണ്ട്..........കുറച്ചു നേരം അവിടെ ഒക്കെ നടന്നു പോയി കിടന്നുറങ്ങി...............
രാവിലെ 6 മണിയോടെ എണീറ്റ് കുളിയൊക്കെ കഴിഞ്ഞു പള്ളിയിലേക്ക് നടന്നു.......മൈക്കില്‍ വലിയ ശബ്ദത്തില്‍ തന്നെ പ്രാര്ത്ഥനകള്‍ കേള്‍ക്കുന്നുണ്ട് ...........പോകുന്ന വഴിക്ക് തന്നെ മെഴുതിരികളും, അവിടുത്തെ പ്രധാന വഴിപാടായ എണ്ണയുടെ കുപ്പികളും വാങ്ങി.........
ആ എണ്ണ ദിവസവും ശരീരത്തില്‍ എവിടെയെങ്കിലും ഒരു തുള്ളി തൊട്ടു തേക്കുന്നത് നല്ലതാണെന്നാണ് വിശ്വാസം...........അവിടുത്തെ മാതാവ് അറിയപ്പെടുന്നത് തന്നെ " ലേഡി ഓഫ് ഗുഡ് ഹെല്‍ത്ത്‌ " എന്നാണല്ലോ........ഞങ്ങള്‍ പള്ളിയുടെ ഉള്ളിലേക്ക് നടന്നു, മുട്ടിപ്പായി പ്രാര്‍ത്ഥിക്കുന്നവരും, മുട്ടിലിഴഞ്ഞു മാതാവിന്റെ രൂപ കൂടിനടുത്തേക്ക്‌ നീങ്ങുന്നവരും ഒക്കെ ആയി അത്യാവശ്യം ആളുകള്‍ ഉണ്ട് മേടയില്‍ ..........രൂപ കൂടിനുള്ളിളിരിക്കുന്ന മാതാവിനെ ഒരു നോക്ക് കണ്ടപ്പോള്‍ തന്നെ മനസ്സിലെ ഭാരങ്ങളെല്ലാം ഒഴിഞ്ഞു ശാന്തമാകുന്ന പോലൊരു ഫീല്‍ ............ഇങ്ങനെ ആ മുഖത്തേക്ക് നോക്കിയിരിക്കാന്‍ മാത്രമേ കഴിഞ്ഞുള്ളു , മനസ്സിലൊന്നും ആവശ്യപ്പെടാന്‍ ഇല്ലാത്ത ഒരു അവസ്ഥ........എല്ലാം ചോദിക്കാതെ തന്നെ നല്‍കും എന്നൊരു തോന്നല്‍ ............മുന്നേ ഇതുപോലെ എനിക്ക് തോന്നിയിട്ടുള്ളത് ശബരിമല ശാസ്താ സന്നിധിയിലും,ഗുരുവായൂരിലും, അതിനു ശേഷം പദ്മനാഭ സ്വാമി ക്ഷേത്രത്തിലും ആണ് (ഈ യാത്രയുടെ അവസാനത്തിലാണ് ഞാന്‍ ആദ്യമായി പദ്മനാഭ സ്വാമി ക്ഷേത്രത്തില്‍ പോകുന്നത് )............കുറച്ചേറെ നേരം ഞങ്ങള്‍ അവിടെ കണ്ണടച്ചിരുന്നു..........പിന് നെ വലതു ഭാഗത്തെ വാതിലിലൂടെ ഉള്ളില്‍ കയറി കാണിക്കയിട്ടു , അപ്പോള്‍ ഭക്ത ജനങ്ങള്‍ അതുവഴി ഹാരങ്ങളും, മറ്റും മാതാവിന്റെ കാല്‍ക്കല്‍ അര്‍പ്പിച്ചു തിരിച്ചു വാങ്ങുവാന്‍ ഒരാള്‍ടെ കയില്‍ കൊടുക്കുന്നത് കണ്ടു...........
പിന്നീട് ഞങ്ങള്‍ പുറത്തു കടന്നു പള്ളിയുടെ പുറം ഭാഗമെല്ലാം ചുറ്റികണ്ടു......കൊന്ത മാലകള്‍ ഞങ്ങള്‍ വാങ്ങിച്ചു.........ഉദ്ദിഷ്ട കാര്യസാധ്യത്തിനു ഉപകാര സ്മരണയായി ഭക്ത ജനങ്ങള്‍ നല്‍കിയ നേര്‍ച്ചകളെല്ലാം അവിടെ എക്സിബിഷന്‍ പോലെ പ്രദര്‍ശനത്തിനു വെച്ചിട്ടുണ്ട് ...........അങ്ങനെ അവിടെ ഒരു ഹോട്ടലില്‍ കയറി ഭക്ഷണം കഴിച്ചു.............റൂം വെക്കേറ്റ് ചെയ്യാതെ തന്നെ ഞങ്ങള്‍ തഞ്ചാവൂരിലേക്ക് പോകാനായി ബസ് സ്ടാന്റിലേക്ക് നടന്നു...........ബസ് സ്ടാന്റിനുള്ളിലെ ടൂറിസ്റ്റ് ബസ് ഓഫീസ്സില്‍ പോയി ശ്രീജിത്ത് അണ്ണന് ചെന്നൈക്കും, എനിക്ക് തിരുവനന്തപുരത്തിനും രാത്രി 10 മണിക്കുള്ള AC വോള്‍വോയില്‍ ടിക്കറ്റ് എടുത്തു വെച്ചു.........
ബൃഹഥീശ്വര ക്ഷേത്രത്തിലെ നിഴലില്ലാത്ത ഗോപുരവും , ശില്പ ഭംഗിയും കണ്ടറിയാന്‍ തഞ്ചാവൂരിലേക്ക്..........
വേളാങ്കണ്ണി ബസ് സ്ടാന്റില്‍ ഞങ്ങള്‍ എത്തുമ്പോള്‍ തന്നെ തഞ്ചാവൂരിലേക്കുള്ള ബസ് അവിടെ കിടന്നിരുന്നു...... ഞങ്ങളതില്‍ കയറി ഇരുന്നു..........അവിടെ നിന്നും 88 കിലോമീററര്‍ ദൂരം ഉണ്ട്...........അവിടുന്നു തന്നെ ബസ് ആളുകളെകൊണ്ട് നിറഞ്ഞു.......പോകുന്ന വഴിയിലൊക്കെ ജയലളിതയുടെ പാര്‍ട്ടിക്കാരുടെ സമ്മേളനങ്ങള്‍ നടന്നിരുന്നു..........അവിടെ ഓരോ പാര്‍ട്ടിക്കാര്‍ക്കും പ്രത്യേക കരയുള്ള മുണ്ടുണ്ട് , അതുടുത്താണ് അണികള്‍ വരുന്നത്.........ഏകദേശം രണ്ടര മണിക്കൂറോളം നീണ്ട ഉള്‍നാടന്‍ യാത്രക്കൊടുവില്‍ ഞങ്ങള്‍ തഞ്ചാവൂരിലെത്തി............ചേര രാജ വംശം നിര്‍മ്മിച്ചതാണ് ഇവിടുത്തെ ക്ഷേത്രം..........ദൂരെ നിന്ന് തന്നെ പ്രധാന കവാട ഗോപുരം കാണുന്നുണ്ടായിരുന്നു......... അതിനുള്ളില്‍ കയറിയതോടെ ഒരു മായ ലോകത്തെത്തിയ പോലെ.............എങ്ങും തലയുയര്‍ത്തി നില്‍കുന്ന ഗോപുരങ്ങളും, ശില്പ വൈദഗ്ദ്യം വിളിച്ചോതുന്ന വരാന്തകളും............
ഒറ്റക് കല്ലില്‍ കൊത്തിയെടുത്ത നന്ദികേശന്റെ 20 അടിയോളം പൊക്കമുള്ള ഒരു വിഗ്രഹം............കരിങ്കല്‍ വിരിച്ച മുടത്ത് കാലു ചവിട്ടാന്‍ തന്നെ കഴിയാത്തത്ര ചൂട്, കാലുകള്‍ പൊള്ളുന്നുണ്ടായിരുന്നു........ ...നിഴലുകള്‍ കാണുന്ന സ്ഥലങ്ങള്‍ നോക്കി ഓടിയോടി ഓരോ ഭാഗവും ഞ ങ്ങള്‍ കണ്ടു............അങ്ങനെ നിഴലില്ലാത്ത ആ അത്ഭുത ഗോപുരത്തിനടുത്തെത്തി.......... ....ശരിക്കും അല്ഭുതപെടുത്തും ആ നിര്‍മ്മാണം.............നൂറു അടിയോളം ഉയരമുള്ള ആ ഗോപുരത്തിലേക്ക് വെയില്‍ എങ്ങനൊക്കെ അടിച്ചാലും ആ ഗോപുരത്തിന്റെ നിഴല്‍ ഭൂമിയില്‍ പതിക്കില്ല........അനേകായിരം ശില്പങ്ങള്‍ കൊണ്ട് ഗോപുരം നിറഞ്ഞിരിക്കുന്നു..........അതി നു മുകളില്‍ നിറയെ അമ്പലപ്രാവുകള്‍ കൂടുകൂട്ടിയിരിക്കുന്നു........ ...
വരാന്തയിലെ കരിങ്കല്‍ തൂണുകള്‍ക്കിടയിലെല്ലാം രാവിലെ കോളേജിലേക്കിറങ്ങിയ പ്രണയ മിഥുനങ്ങളും കൂടുകൂട്ടിയിരിക്കുന്നു........ ....അമ്പല ശ്രീകോവില്‍ അടച്ചിരുന്നതിനാല്‍ ഞങ്ങള്‍ക്ക് ബൃഹഥീശ്വരനെ കാണാനായില്ല.........ഇനിയും വരാനുള്ള ഭാഗ്യം ഉണ്ടാവണേ എന്ന് മനസ്സാല്‍ പ്രാര്‍ഥിച്ചു പുറത്തേക്കിറങ്ങി.............. പുറത്ത് ആ ക്ഷേത്രത്തിലെ പിടിയാന ഉണ്ടായിരുന്നു, കുറച്ചു നേരം അതിന്‍ഇ ചുറ്റി പറ്റി നിന്ന് തിരിച്ചു പോന്നു............പുറത്തെ കടയില്‍ നിന്നും കൈയിലിടാന്‍ ഞാനൊരു വള വാങ്ങിച്ചു, അണ്ണന്‍ ചിന്നി കുട്ടിക്ക് കളിപ്പാട്ടങ്ങളും വാങ്ങിച്ചു...........അവിടെ ഒരു ഹോട്ടലി ല്‍ കയറി ചിക്കന്‍ ബിരിയാണി കഴിച്ചു, അവിടെ ബിരിയാണിക്കൊപ്പം ഒരു കപ്പു പൊന്നി അരി ചോറും , സംഭാരവും, രസവും കിട്ടും...........ബിരിയാണിയുടെ മയക്കം മാറാന്‍ അത് നല്ല റെസീപ്പീ ആയി തോന്നി..............അവിടുന്നു വീണ്ടും വേളാങ്കണ്ണിക്ക് ബസ് കയറി................
ഏഴു മണിയോടു കൂടി ഞങ്ങള്‍ വേളാങ്കണ്ണിയില്‍ എത്തി, കുളിച്ചു റൂം വെക്കേറ്റ് ചെയ്ത് പള്ളിയില്‍ പോയി..............അവിടെ കുറച്ചു നേരം ഇരുന്നു പ്രാര്ത്ഥിച്ചു.............കണ് ണ് തുറന്നു നോക്കുംബോലാണ് രാവിലെ ഞങ്ങള്‍ വാങ്ങിയ എണ്ണ, ഭക്തര്‍ വാങ്ങിച്ചു അവിടെ പള്ളിയില്‍ രാവിലെ ഹാരം മാതാവിന് ചാര്‍ത്തിയിരുന്ന ആള്‍ടെ കയില്‍ കൊടുത്ത് ,അയാള്‍ മാതാവിന്റെ അടുത്ത് വെച്ച് ഭക്തര്‍ക്ക് കൊടുക്കുന്നത് കണ്ടത്..............ഞങ്ങളും വാങ്ങിയ എണ്ണയും, കൊന്തകളും, തഞ്ചാവൂരില്‍ നിന്ന് ഞാന്‍ വാങ്ങിയ വളയും എല്ലാം കൂടി അയാള്‍ടെ കയില്‍ കൊടുത്ത് മാതാവിന്റെ അടുത്തു വച്ച് വാങ്ങിച്ചു........തിരിച്ചു വരുമ്പോള്‍ ഇടക്കിടെ തിരിഞ്ഞു നോക്കാന്‍ മനസ്സിനൊരു തോന്നല്‍ ...........ഇനിയും വരാന്‍ ഭാഗ്യം ഉണ്ടാവണേ എന്ന് പ്രാര്ത്ഥിച്ചു മടങ്ങി...............ഹോട്ടലില് ‍ നിന്ന് ഭക്ഷണം കഴിച്ചു , നേരെ ബസ്‌ സ്റാന്റിലേക്ക് നടന്നു............
അവിടെ നിന്നും റൂമിന്റെ അഡ്വാന്‍സ് മടക്കി വാങ്ങി , വോള്‍വോ വരണതും കാത്തു നിന്നു..........നാട്ടു വിശേഷങ്ങളും, പരദൂഷണങ്ങളും ആയി സമയം പെട്ടെന്ന് കടന്നു പോയി............പത്ത് മണിക്ക് തന്നെ ചെന്നൈക്കുള്ള വോള്‍വോ വന്നു..........കുറച്ചു കഴിഞ്ഞു എനിക്ക് തിരുവനന്തപു രതെക്ക് വരാനുള്ള ബസും വന്നു............അങ്ങനെ ഞങ്ങള്‍ യാത്ര പറഞ്ഞു രണ്ടു ബസിലും കയറി...........ഞാന്‍ കേറി നോക്കുമ്പോള്‍ എന്റെ സീറ്റില്‍ ഒരു സ്ത്രീയും, പുരുഷനും ഇരിക്കുന്നു, ചോദിച്ചപ്പോള്‍ പറഞ്ഞു അവര്‍ എറണാംകുളത്തേക്ക് ടിക്കറ്റ് എടുത്തവരാണ് ആ ബസ് ഇങ്ങോട്ട് വന്നില്ല.........അര മണിക്കൂര്‍ ഈ ബസില്‍ പോയി അടുത്ത ജംക്ഷനില്‍ നിന്നും എറണാംകുളം ബസില്‍ മാറികേറി പോകും എന്ന് പറഞ്ഞു..............ഞാന്‍ അടുത്ത സീറ്റില്‍ ഇരുന്നു, വണ്ടി ഓടി തുടങ്ങി...........കുറച്ചു കഴിഞ്ഞപ്പോള്‍ അവര്‍ ഇറങ്ങി വേറെ കുറച്ചു പേര്‍ കയറി............ഞാന്‍ എന്റെ സീറ്റില്‍ പോയി ഇരുന്നു..............AC നല്ല തണുപ്പുണ്ട് ..........ബസില്‍ നിന്ന് തന്ന പുതപ്പെടുത്ത് പുതച്ചു, ബസില്‍ ഏതോ തമിള്‍ സിനിമ വെച്ചിരുന്നു, അതൊന്നും കാണാന്‍ തോന്നിയില്ല..........കുറച്ചു നേരം കാഴ്ചകളൊക്കെ കണ്ടിരുന്നു...........പിന്നെപ് പോഴോ ഉറങ്ങി.............ഇടക്കൊക്കെ കണ്ണ് മിഴിച്ചു സമയം നോക്കിയിരുന്നു.............ഒരു തവണ ഉറക്കം ഉണര്‍ന്നപ്പോള്‍ ബസ് നിര്ത്തിയിട്ടിരിക്കായിരുന്നു.. ............നേരം വെളുത്തപോലെ ആറ് മണി ആയിക്കാണണം.........സ്ഥലം നാഗര്‍ക്കോവില്‍ ............ഞാനും ഇറങ്ങി ഒന്ന് മൂത്രം ഒക്കെ ഒഴിച്ചു..........നല്ല മഞ്ഞുണ്ട് പുറത്ത്...........ഒരു ചായയും കുടിച്ചു വീണ്ടും ബസില്‍ കയറി...........പിന്നീട് സ്ഥലങ്ങളൊക്കെ നോക്കി ഉറങ്ങാതിരുന്നു...........
അനന്തശായിയായ പദ്മനാഭ സ്വാമിയുടെ അനന്തപുരിയില്‍ .........
തമ്പാനൂരില്‍ ആണ് ബസ് നിര്‍ത്തുക എന്നാണു ടിക്കറ്റ് എടുക്കുമ്പോള്‍ പറഞ്ഞിരുന്നത്........നിര്‍ത്തി യത് ഒരു ഒഴിഞ്ഞ പറമ്പില്‍ .........വേറേം ഒന്ന് രണ്ട ടൂറിസ്റ്റ് ബസുകള്‍ അവിടെ കിടപ്പുണ്ട്............എന്തായാ ലും ഇറങ്ങി, അന്വേഷിച്ചപ്പോള്‍ പറഞ്ഞു 5 മിനുറ്റ് നടക്കാനെയുള്ളൂ...........നേരെ റോഡിലൂടെ നടന്നാല്‍ മതീന്ന്...............ഞാന്‍ എന്റെ അവിടെയുള്ള ഫ്രണ്ടിനെ വിളിച്ചു അന്വേഷിച്ചപ്പോള്‍ പറഞ്ഞു ഓട്ടോക്ക് കയറിക്കോ, ക്ഷേത്രത്തിലേക്ക് അധികം ചാര്‍ജ് ഒന്നും ആവില്ലാ ന്നു............അങ്ങനെ കോട്ട കടന്നു അമ്പലത്തിനടുത്തെത്തി.......... .ഇറങ്ങി ഇവിറെക്കും ഒരുപാടു കാലം കൊണ്ട് ആഗ്രഹിച്ചാണ് എതുന്നതേ..............അവിടെ അന്വേഷിച്ചപ്പോള്‍ അറിഞ്ഞു കുളിക്കാനും, പ്രാഥമിക കാര്യങ്ങള്‍ക്കും മാത്രാണെങ്കില്‍ 20 രൂപക്ക് അതിനുള്ള സ്ഥലം ഉണ്ട് ന്നു............അങ്ങനെ അവിടെ എത്തി ഒരുപാടാളുകള്‍ അതിനുള്ളിലുന്ദ് ഞാനും 20 കൊടുത്ത് കയറി, എന്റെ ബാഗ് സൂക്ഷിക്കാന്‍ ചോദിച്ചപ്പോള്‍ അതിവിടെ എവിടേലും വെക്കാം, ഞങ്ങള്‍ അതൊന്നും സൂക്ഷിക്കില്ലാ, സ്വന്തം റിസ്കില്‍ സൂക്ഷിക്കണം എന്ന്.........ഹും എന്ത് റിസ്ക്‌ , കൈ വിട്ട കളി ആവില്ലേ അത് ...........ഇക്കാലമത്രയും കയില് കുത്തി കിട്ടിയ എന്റെ എല്ലാ സര്ട്ടിഫിക്കററുകളും അതിനകത്താണ്............ആര്‍ക് കെങ്കിലും നല്ല ബുദ്ധി തോന്നി അതെങ്ങാനുമുഉന്നു പൊക്കിയാല്‍ പിന്നെ പറയാനുണ്ടോ...........എന്തായാലു ം 20 രൂപ ഞാന്‍ മടക്കി വാങ്ങി...............പിന്നിലേ ക്ക്‌ നടന്നു, അവിടെ നല്ല 2-3 ലോഡ്ജ് കണ്ടു അതിലൊന്നില്‍ റൂം എടുത്തു...........കുളിച്ചു ക്ഷേത്രത്തിലേക്ക്...........പാ ന്റും, ഷര്‍ട്ടും ആണ് എന്റെ വേഷം, ചെരുപ്പും ബാഗും കൌണ്ടറില്‍ കൊടുക്കാം എന്ന് വിചാരിച്ചു അവിടെ എത്തിയപ്പോളതാ പുതിയ പാര..............പാന്റ് ഇട്ടു ക്ഷേത്രത്തില്‍ കേറാന്‍ പാടില്ല, ഷര്‍ട്ടും അവിടെ സൂക്ഷിക്കാന്‍ കൊടുക്കണം............അല്ലേലും എനിക്ക് പാന്റിട്ട്‌ അമ്പലത്തില്‍ പോകുന്നത് ഇഷ്ടമില്ലാത്ത കാര്യം ആണ്.............ഇത് പിന്നെ വേറെ വഴിയില്ലാതോണ്ടായിരുന്നു....... .....എന്റെലുള്ള കാവി മുണ്ട് ആണെങ്കില്‍ ഞാന്‍ തലേ ദിവസം ഉടുക്കുകയും ചെയ്തിരുന്നു...............അപ് പോളാണ് അവിടുത്തെ കൌണ്ടറില്‍ മുണ്ടുകള്‍ വാടകയ്ക്ക് കൊടുക്കുന്നുണ്ട് എന്നറിഞ്ഞത്............നേരെ കൌണ്ടറിലേക്ക് പോയി അന്വേഷിച്ചു , വാടക മുണ്ടിനു 15 രൂപയും, സിംഗിള്‍ മുണ്ട് പുതിയതിന് 60 രൂപയും, കണ്ടിട്ട് 60 ന്റെ മുണ്ട് ""വെള്ളം കാണിച്ചില്ലെങ്കില്‍ "" കുറെ ദിവസം ഉടുക്കാം എന്ന് തോന്നി...........പിന്നെ വൈകുനേരം ഒന്നൂടെ തൊഴാന്‍ വരണം എന്നും ഉണ്ടായിരുന്നു , അപ്പോളും മുണ്ട് വാടകയ്ക്ക് എടുക്കേണ്ടി വരും ലോ, അതോണ്ട് വാങ്ങിച്ചു...........
അമ്പലത്തിനുള്ളില്‍ കയറി...........തളികയില്‍ എന്തൊക്കെയോ കുറെ പൂജ ദ്രവ്യങ്ങള്‍ വെച്ച് ടിക്കറ്റ് വേണോ ന്നു ചോദിച്ചു, ഞാന്‍ വേണ്ടാന്നു പറഞ്ഞു നടന്നു.............
കൊത്തുപണി കളും, ശില്പ ഭംഗിയും നിറഞ്ഞ തൂണുകളും, മേല്‍ക്കൂരകളും, ഉപദേവന്മാരെയും നോക്കി കണ്ട്‌, നാലമ്പലത്തിനുള്ളിലേക്ക് കടന്നു............അവിടെ അര്‍ച്ചന രസീത് കൌണ്ടറില്‍ നിന്ന് ഒരു നെയ്‌ വിളക്കും , അര്‍ച്ചനയും രസീതാക്കി............അതും കൊണ്ട് നടക്കലെത്തിയപ്പോള്‍ രസീതുള്ളവര്‍ മുന്നിലൂടെ കയറാനും, ബാക്കിയുള്ളവര്‍ പിന്നിലൂടെ കയറാനും അവിടുത്തെ കാര്യക്കാര്‍ പറഞ്ഞു...........രസീത് എടുക്കാന്‍ ദൈവം തോന്നിച്ചതിന് അപ്പോളേ മനസ്സില്‍ നന്ദി പറഞ്ഞു.............
ഞാന്‍ മുകളില്‍ കയറി, ആദ്യത്തെ നടയില്‍ ഭഗവാന്റെ കൈ ആണെന്ന് മനസ്സിലായി, വേറേം കാണാനുണ്ട് എന്തൊക്കെയാണെന്ന് മനസ്സിലാവുന്നില്ല...........ഞാ ന്‍ ശ്രദ്ധിച്ചു നോക്കിയപ്പോള്‍ ഒരു കറുത്ത ഭാഗം , എന്തോ അവിടേക്ക് വല്ലാത്തൊരു ആകര്‍ഷണം...........അതേതു ഭാഗമാണെന്നു മനസിലായില്ലെങ്കിലും, അ വിടെ തന്നെ നോക്കാന്‍ തോന്നുന്നു, കണ്ണെടുക്കാന്‍ പററുന്നില്ല, ചുറ്റുപാടും നടക്കണതൊന്നും ശ്രദ്ധിക്കാതെ അങ്ങോട്ട്‌ തന്നെ നോക്കി നില്ക്കാണ് ഞാന്‍..........അപ്പോള്‍ അവിടുത്തെ തിരുമേനി തോളില്‍ തട്ടി മാറാന്‍ പറഞ്ഞു, ഞാന്‍ കുറച്ചു നീങ്ങി അടുത്ത നടയില്‍ അവിടെ ദേവിയുടെ ഒരു വിഗ്രഹവും ഉണ്ട്, പദ്മനാഭ സ്വാമിയുടെ വയറിന്റെ ഭാഗവും ആണ്.............അടുത്തത് കാല്‍ ഭാഗം അവിടെ ഞാന്‍ രസീത് കൊടുത്തു പ്രസാദം വാങ്ങി , തിരിഞ്ഞു നോക്കുമ്പോള്‍ പിന്നില്‍ അധികം ആള്‍ക്കാരൊന്നും ഇല്ല, ഞാന്‍ പിന്നോട്ട് തന്നെ ഒന്ന് നീങ്ങി ആദ്യത്തെ നടയിലെത്തി നിന്നു..........എല്ലാം ഒന്നുകൂടി നോക്കി കണ്ടു, അപ്പോളും കണ്ണ് ചെന്ന് ഉടക്കി നില്‍കുന്നത് അവിടെ തന്നെ, നെയ്‌ വിളക്കുകളുടെ പ്രകാശം മാത്രേ അതിനകത്തുള്ളൂ..........പുകയുടെ താണോ അതോ.........എനിക്കറിയില്ലാ ഒരു വെളുത്ത പുക വലയം പോലെ ആ കറുത്ത ഭാഗത്തിന് ചുറ്റും , അത് കല്ലില്‍ കൊത്തിയതായിരിക്കണം, പക്ഷെ കാണുമ്പോള്‍ അത്ര കടുപ്പം തോന്നുന്നും ഇല്ല.............ഞാന്‍ അവിടുത്തെ തിരുമേനിയോട് പറഞ്ഞു ആദ്യായിട്ടാണ്‌ വരണത് ന്നു.......അദ്ദേഹം അപ്പോള്‍ ഓരോന്നായി പറഞ്ഞു തന്നു ഭഗവാന്റെ കൈ ആണ് താഴെ വിരലുകള്‍ പോലെ സ്വര്‍ണ ഗോളക ചാര്‍ത്തിയത് എന്നും, മുകളില്‍ കാണുന്ന സ്വര്‍ണ്ണ നിറം കിരീടം ആണെന്നും.............ഈശ്വരാ... ........അതുകേട്ടപ്പോള്‍ സത്യത്തില്‍ എനിക്കുണ്ടായ , എന്താ അതിനു പറയുക അനുഭവം......??? വിസ്മയം.....??? വികാരം......??? എനിക്കറിയില്ല വാക്കുകള്‍ക്കപ്പുറം ആയിരുന്നു അത്..........കാരണം മററൊന്നും അല്ലാ ആ കിരീടത്തിനു താഴെ ആയിരുന്നു ഞാന്‍ കണ്ട ആ കറുത്ത ഭാഗം............അത് ഭഗവാന്റെ മുഖം ആയിരുന്നു..........എന്തൊരു തേജസ്‌ ആണ്, ഐശ്വര്യം ആണ്..........ആദ്യ നടയില്‍ വിരലിനു സമീപമായി ശിവ ലിംഗവും , മധ്യഭാഗത്ത് നാഭിയിലായി ബ്രഹ്മാവും, അവിടെത്തന്നെ രുക് മിണി, സത്യഭാമ സമേതനായ കൃഷ്ണനും ഉണ്ട്, ഭൂമി ദേവി ഉണ്ട് ,മൂദേവി ഉണ്ട് ...........മൂന്നാമത്തെ നടയില്‍ ഭഗവാന്റെ കാല്‍ പാദവും, ലക്ഷ്മി ദേവി സങ്കല്‍പ്പവും ആണത്രേ............അവിടെയൊന്നും നമസ്കരിക്കുവാന്‍ നമ്മള്‍ക്ക് അനുവാദം ഇല്ല, താഴെ ഇറങ്ങി കാല്‍പാദത്തിന്റെ നേരെ നമസ്കരിക്കാം.............
അവിടെ നിന്നും പുറത്ത് കടന്നു, ചുററമ്പലം ഒക്കെ ചുറ്റി കണ്ടു , പുറത്ത് കടന്നു ബാഗും, ചെരുപ്പും ഒക്കെ കൌണ്ടറില്‍ നിന്നും വാങ്ങി നേരെ പഴവങ്ങാടി ഗണപതി ക്ഷേത്രത്തിലേക്ക് നടന്നു............ടൌണില്‍ തന്നെ റോഡ്‌ സൈഡില്‍ ഉള്ള വിനായക ക്ഷേത്രം, നല്ല തിരക്കുണ്ടായിരുന്നു അമ്പലത്തില്‍ ............ഞാനൊരു തേങ്ങ വാങ്ങി പ്രാര്‍ത്ഥിച്ചു എറിഞ്ഞുടച്ചു............
അവിടെ നിന്നും ഒരു ഓട്ടോ എടുത്ത് നേരെ ആറ്റുകാല്‍ ക്ഷേത്രത്തിലേക്ക് പോയി.......ആറ്റുകാല്‍ ക്ഷേത്രത്തിലേക്കുള്ള വഴിയരികില്‍ ഒരിടത്ത് കുര്യാത്തി എന്ന സ്ഥലത്തേക്കൊരു ബോര്‍ഡ് കണ്ടു, അനില്‍ കുര്യാത്തി എന്നൊരു കവിയെ ഓര്‍ക്കുട്ടിലൂടെ എനിക്കറിയാം, ഓട്ടോക്കാരനോട് ഞാന്‍ അന്വേഷിച്ചു കുര്യാതിയിലേക്ക് ഇത്തിരി ദൂരം ഉണ്ട് , എ ന്നാലും അയാള്‍ക്ക്‌ ഈ അനില്‍ ചേട്ടനെ അറിയാം എന്ന് പറഞ്ഞു........എന്നെ പറഞ്ഞാല്‍ അദ്ദേഹത്തിന് അറിയുമോ എന്ന കാര്യം സംശയം ആണ്, അതോണ്ട് അനിലേട്ടനെ അന്വേഷിച്ചു പോയില്ല.........അങ്ങനെ ക്ഷേത്രത്തിലെത്തി......ആറ്റുകാ ല്‍ അമ്മയുടെ ഒരുപാടു ഭക്തി ഗാനങ്ങള്‍ ഞാന്‍ കേട്ടിട്ടുണ്ട് , പോങ്കാലയെ കുറിച്ചും ഒരുപാടു കേട്ടിട്ടുണ്ട് ...........ബാല ഭദ്ര പ്രതിഷ്ടയാണ് ഇവിടെ.............അമ്മയെ തൊഴുതു, കാണിക്കയിട്ടു അവിടെ നിന്നും തമ്പാനൂര്‍ക്കു ഓട്ടോ എടുത്തു.........ഇനി കോവളം ആണ് ലക്‌ഷ്യം........
കിഴക്കേക്കോട്ടയില്‍ നിന്നും കോവളം ബസ് കാത്തു കുറെ നിന്നു.............
അവസാനം ഒരു ലോ ഫ്ളോര്‍ ബസ് വന്നു അതില്‍ കയറി
കോവളത്തേക്ക് പോയി.............നല്ല ഭംഗിയുള്ള , വൃത്തിയുള്ള കടല്‍ തീരം..............കണ്ണെത്താ ദൂരം നീലിച്ചു കിടക്കുന്ന കടലിലെ തിരകള്‍ പാറക്കെട്ടുകളില്‍ അടിച്ചു പതഞ്ഞു ഉയര്‍ന്നു തെറിക്കുന്നത് കാണാന്‍ തന്നെ നല്ല രസം...........
വിദേശികളും, സ്വദേശികളുമായി ഒരുപാടു പേര്‍ അന്നവിടെ ഉണ്ടായിരുന്നു......അവരെ ശ്രദ്ധിച്ച് ഗാര്‍ഡ് സും......കുറെ ഫോട്ടോസ് ഒക്കെ എടുത്തു കടല്‍ തീരത്ത് തന്നെയുള്ള ഒരു ഹോട്ടലില്‍ നിന്നും ഭക്ഷണം കഴിച്ചു നേരെ തിരിച്ചു നടന്നു...........ഞാന്‍ വന്ന ബസ് അപ്പോഴും അവിടെ തന്നെ കിടന്നിരുന്നു, 12 മണി കഴിഞ്ഞിരുന്നു അപ്പോളേക്കും...............അവി ടെ നിന്നും തമ്പാനൂര്‍ക്ക് പോയി അവിടെ നിന്നും തൃശൂര്‍ സൂപ്പര്‍ ഫാസ്റ്റില്‍ കയറി കൊല്ലത്തേക്ക്‌ ............കൊല്ലം ആശ്രാമം ആയുര്‍വേദ ആശുപത്രിയില്‍ എന്റെ ഒരു ഫ്രെണ്ട് ഡോക്ടര്‍ ഉണ്ട് ............ഞാനങ്ങോട്ടു ചെല്ലാം ന്നു വിളിച്ചു പറഞ്ഞിരുന്നു, കുറച്ചു നേരം സംസാരിച്ചിരുന്നു പിന്നെ തിരിച്ചു ട്രെയിനില്‍ തിരുവനന്തപുരത്തേക്ക് വന്നു.........
അതിനിടയില്‍ ശ്രീജിത്ത് അണ്ണന്‍ വിളിച്ചു കന്യാകുമാരിക്ക് പോകുന്നുണ്ടോ എന്ന് ചോദിച്ചു , നല്ല രസമുള്ള സ്ഥലം ആണെന്നും, അവിടുന്നു രണ്ടര മണിക്കൂര്‍ ദൂരമേയുള്ളൂ എന്നും പറഞ്ഞു..........എന്റെ മനസ്സിലും അങ്ങനെ ഒരു ആശയം ഉണ്ടായിരുന്നു...........എന്താ യാലും ലോഡ്ജില്‍ ചെന്ന് റിസപ്ഷനിലെ ചേട്ടനോട് അന്വേഷിച്ചു , അപ്പോള്‍ അവിടെ ജോലിക്ക് നില്‍കാന ഒരു കന്യാകുമാരിക്കാരന്‍ പയ്യനെ വിളിച്ചു ബസിന്റെ സമയവും, അവിടുത്തെ സൂര്യോദയത്തിന്റെ സമയവും ഒക്കെ ചോദിച്ചു, അവന്‍ എപ്പോളും ബസ് ഉണ്ടെന്നും, രാവിലെ അഞ്ചരക്ക് അവിടെ എത്തിയാല്‍ സൂര്യോദയം കാണാം എന്നും പറഞ്ഞു..........
അത് കേട്ടപ്പോള്‍ എനിക്കും തോന്നി വലിയ പ്രശ്നം ഒന്നും ഇല്ലാ പോവാണെങ്കില്‍ , ഉറക്കം ഒഴിക്കണം എന്നേയുള്ളൂ ന്നു മനസ്സിലായി............എന്തായാ ലും അപ്പോള്‍ ഒന്നും തീരുമാനിച്ചില്ല...........നേരെ റൂമില്‍ പോയി മുണ്ടുടുത്ത്, ഒരു തോര്‍ത്തും പുതച്ചു നേരെ പദ്മതീര്‍ത്ഥ കുളത്തിലേക്ക് വിട്ടു.........അവിടെ കുളിക്കണമെങ്കില്‍ അഞ്ചു രൂപ കൊടുക്കണം........അത് കൊടുത്ത് നന്നായൊന്നു മുങ്ങി കുളിച്ചു , ഈറനോടെ തന്നെ അമ്പലത്തിലേക്ക് പോയി...........ഒരു അച്ഛന്റേം , അമ്മേടേം എല്ലാം പേരില്‍ അര്‍ച്ചന രസീതാക്കി നടക്കലേക്ക് കയറി..........കുറെ നേരം നടക്കല്‍ കണ്ണടച്ചും, തുറന്നും നിന്ന് പ്രാര്ത്ഥിച്ചു............ഇതാ വണം ഭഗവാന്റെ മുഖം ശരിക്കും കാണാന്‍ കഴിഞ്ഞിരുന്നു, നെയ്‌ വിളക്കിന്റെ ദീപ പ്രഭയില്‍ ..............ഇനിയും വരാനുള്ള ഭാഗ്യം ഉണ്ടാവണേ എന്നും പ്രാര്ത്ഥിച്ചു പ്രസാദം വാങ്ങി പുറത്തേക്ക് നടന്നു............
റൂമില്‍ പോയി ഡ്രെസ്സൊക്കെ മാറി പുറത്തേക്ക് ഇറങ്ങി..........അപ്പോളേക്കും എട്ടു മണി ആയിരുന്നു............തമ്പാനൂരി ലെ ബസ് സ്ടാന്റില്‍ പോയി കന്യാകുമാരിക്ക് നേരിട്ടുള്ള ബസ് അന്വേഷിക്കലാണ് ലക്‌ഷ്യം, എനിക്ക് വെളുപ്പിന് അവിടെ എത്തിയാല്‍ മതിയല്ലോ.........ആ സമയത്തിന് അനുസരിച്ചുള്ള ബസ് വേണം..........നടക്കുന്ന വഴിക്ക് കണ്ട ഒരു വെജ് ഹോട്ടലില്‍ നിന്ന് ഒരു നെയ്‌ റോസ്റ്റ് അടിച്ചു.........തമ്പാനൂര്‍ സ്ടാന്റിന്റെ അടുത്ത് രണ്ട് തീയറററുകള്‍ ഉണ്ട്............അതിലൊന്നില്‍ പ്രണയവും, ഒന്നില്‍ സാ ല്‍ട് ആന്റ് പെപ്പറും ആണ് കളിക്കുന്നത്................പ് രണയം ഞാന്‍ കണ്ട സിനിമയും, മറേറതു ഞാന്‍ കാണണം എന്ന് വിചാരിച്ചു നടക്കാതിരുന്ന സിനിമയും ആണ്..........എന്തായാലും സ്ടന്റിലേക്ക് പോയി ബസിന്റെ സമയം ചോദിച്ചപ്പോള്‍ രാത്രി പന്ത്രണ്ടരക്ക് ഒരു കേരള എക്സ്പ്രസ്സ് ബസ് ഉണ്ട്, 44 രൂപയാണ് ചാര്‍ജ് , വേണമെങ്കില്‍ റിസര്‍വ് ചെയ്യാം എന്നും പറഞ്ഞു..........എന്തായാലും ഉറക്കം പോവും, അപ്പോള്‍ ആ സിനിമക്ക് ഇപ്പോള്‍ കേറിയാല്‍ , അത് കഴിഞ്ഞു നേരെ ബസില്‍ കയറി പോകാമല്ലോ , അതാകും നല്ലത് എന്ന് തോന്നി............അങ്ങനെ വേഗം റൂമിലേക്ക്‌ വെച്ച് പിടിച്ചു 9 .30 നു ആണ് സിനിമ തുടങ്ങുന്നത്.............അപ്പോ ള്‍ തന്നെ സമയം 9 .20 കഴിഞ്ഞിരുന്നു...........വേഗം പോയി റൂമൊക്കെ വെക്കേറ്റ് ചെയ്തു, ഞാനെത്തിയപ്പോലെക്കും സിനിമയില്‍ പേരെഴുതി കാണിക്കാന്‍ തുടങ്ങിയിരുന്നു............ദോ ശയുടെ കഥ പറയുന്ന സിനിമ എനിക്ക് ഇഷ്ടായി..........ഒരു വ്യത്യസ്തതയുള്ള പ്രമേയം............സിനിമ പന്ത്രണ്ടു മണി കഴിഞ്ഞപ്പോളെക്കും കഴിഞ്ഞു...........പുറത്തിറങ്ങി ഒരു കുപ്പി മിനറല്‍ വാട്ടറും വാങ്ങി ബസ് സ്റൊപ്പിലേക്ക് നടന്നു..........5 മിനുറ്റ് കഴിഞ്ഞപ്പോളെക്കും ബസ് എത്തി..........ഞാനതിന്റെ മുന്നിലെ സീറ്റില്‍ തന്നെ കയറി ഇരുന്നു.............പന്ത്രണ്ടേ മുക്കാലോടെ ബസ് എടുത്തു...........ആളൊഴിഞ്ഞ ഹൈ വേയിലൂടെ ഡ്രൈവര്‍ കത്തിച്ചു വിട്ടു............രണ്ടേ കാലോടെ കന്യാകുമാരിയില്‍ എത്തി............
രാത്രി രണ്ടേ കാലോടെ കന്യാകുമാരിയില്‍ എത്തി............ബസ് ഇറങ്ങിയ സ്ഥലത്ത് ഒരു ചായക്കട തുറന്നിരുന്നു....... ...അവിടെ നിന്നും ഒരു കാപ്പി കുടിച്ചു, അയാളോട് സൂര്യോദയം കാണുവാനുള്ള സ്ഥലത്തേക്ക് വഴി ചോദിച്ചു.............
നേരെ നടന്നാല്‍ ഗാന്ധി മണ്ഡപത്തിന് അടുത്തെത്തും, അതിന്റെ അടുത്ത് ബോര്‍ഡ് വച്ചിട്ടുണ്ട് അത് നോക്കി പോയാല്‍ മതീ ന്നു പറഞ്ഞു...........അങ്ങനെ ഞാന്‍ നടന്നു, ഗാന്ധി മണ്ഡപത്തിനടുത്തെത്തി......വി
ജനമായ സ്ഥലം, പാതിരാത്രി..........കടലില്‍ നിന്ന് തിരയടിക്കുന്ന ശബ്ദം കേള്‍ക്കാം, നല്ല കാറ്റും........ഗാന്ധി മണ്ഡപത്തിനു താഴെയാണ് പ്രസിദ്ധമായ ത്രിവേണി സംഗമം.........മൂന്നു സാഗരങ്ങളും ഒന്നിക്കുന്ന പുണ്യ ഭൂമി.........ഞാനങ്ങോട്ടു നടന്നു.........ആദ്യമായാണ് ഞാന്‍ ആ സ്ഥലത്ത് പോകുന്നത് തന്നെ...........എന്തുകൊണ്ടോ പേടിയൊന്നും തോന്നിയില്ല , പകരം ലോകരായ ലോകരെല്ലാം ആസ്വദിക്കാനെത്തുന്ന ഈ സ്ഥലം കുറച്ചു നേരത്തേക്കെങ്കിലും, കുറച്ചു മണിക്കൂറുകള്‍ എങ്കിലും എനിക്കൊററക്ക് ആസ്വദിക്കാന്‍ കഴിഞ്ഞല്ലോ എന്നൊരു സന്തോഷം, അഭിമാനം ആയിരുന്നു...........കുറച്ചു നേരം അവിടെ നിന്നപ്പോള്‍ വല്ലാ തെ ചുമ തുടങ്ങി, തണുത്ത കാററിന്റെ ആണ്..........പനിയെ കുറിച്ചും, മരുന്നിനെ കുറിച്ചും അപ്പോളാണ് ഓര്‍മ്മ വന്നത്..........വേഗം ഗുളിക എടുത്ത് കഴിച്ചു............
പിന്നീട് ദേവീ കന്യാകുമാരിയുടെ ക്ഷേത്രം ലക്ഷ്യമാക്കി നടന്നു...........അമ്പലം തുറന്നിട്ടില്ലായിരുന്നു....... ...ബോര്‍ഡ് നോക്കിയപ്പോള്‍ 4 .30 നു തുറക്കും എന്ന് കണ്ടു...........സമയം നോക്കുമ്പോള്‍ മൂന്നര കഴിഞ്ഞിട്ടേയുള്ളൂ.........എന് തായാലും പുറത്തൂടെ അമ്പലം പ്രദക്ഷിണം ചെയ്യാം എന്ന് കരുതി നടന്നു............ക്ഷേത്രത്തി ന്റെ കിഴക്കേ നടയുടെ ഭാഗത്ത് നിന്നാണ് സൂര്യോദയം കാണുക.........അവിടത്തെ ഒരു മണ്ഡപത്തില്‍ കുറെ നേരം ഇരുന്നു.........തിരുവള്ളുവരുടെ പ്രതിമയുള്ള ആ ദ്വീപ്‌ പോലുള്ള സ്ഥലം ഇടക്കിടെ സര്‍ച്ചു ലൈറ്റിന്റെ ഓടിപ്പോകുന്ന വെളിച്ചത്തില്‍ കാണുന്നുണ്ടായിരുന്നു.......... ..നാല് മണി ആയപ്പോളേക്കും തന്നെ ക്ഷേത്രത്തിന്റെ മുന്‍ഭാഗം ഭക്ത ജനങ്ങളെ കൊണ്ട് നിറഞ്ഞു...........ഞാനും അവിടെ പോയി ഇരുന്നു...........നട തുറന്നപ്പോള്‍ ഉള്ളില്‍ പോയി പ്രാര്ത്ഥിച്ചു.......ദേവിക്ക് അഭിഷേകം ചെയ്യുന്നതൊക്കെ കണ്ടു.........അഭിഷേകം കഴിഞ്ഞു ചുവന്ന പട്ടുടുപ്പിച്ചു..........അപ്പോ ളേ ക്കും അത്യാവശ്യം നല്ല തിരക്കായി...........തൊഴുതു പുറത്ത് കടന്നു ക്ഷേത്ര ജീവനക്കാരനോട് അവിടുത്തെ കാര്യങ്ങളെല്ലാം ചോദിച്ചു മനസ്സിലാക്കി........വിവേകാനന്ദ പാറയിലേക്കുള്ള ബോട്ടിംഗ് രാവിലെ എട്ടു മണിക്ക് തുടങ്ങുമെന്നും, ഏഴേ മുക്കാലോടെ അവിടെ എത്തിയാല്‍ ആദ്യത്തെ ബോട്ടില്‍ തന്നെ പോകാം എന്നും അദ്ദേഹം പറഞ്ഞു.........സൂര്യോദയത്തിനു സമയം ആകാരയപ്പോള്‍ ഞാന്‍ അങ്ങോട്ട്‌ പോയി...........ആറു മണി കഴിഞ്ഞതോടെ സൂര്യന്‍ മിഴി തുറന്നു പുറത്തേക്കു വരാന്‍ തുടങ്ങി...........കുറേശ്ശെ കുറേശ്ശെ ആയി വട്ടം വീശി വരുന്ന സൂര്യനും, അതിനു ചുററുമുള്ള പ്രകൃതിയുടെ നിറക്കാഴ്ചകളും, കടലില്‍ ആ പ്രകാശം പരക്കുന്നതും കാണേണ്ടത് തന്നെയാണ്............സൂ ര്യോദയം പൂര്‍ണമായതോടെ ഫോട്ടോഗ്രാഫര്‍ മാരുടെ രംഗ പ്രവേശം ആയി.........നമ്മുടെ പൂരപ്പറമ്പുകളില്‍ കാണുന്നതിന്റെ ഇരട്ടിയോളം ഫോട്ടോഗ്രാഫര്‍മാരാണ് അവിടെയുള്ളത്..........സൂര്യോ ദയത്തിനു ശേഷം ബോട്ടിങ്ങിന്റെ അവിടേക്ക് പോയി, എട്ടു മണിക്കേ ബോട്ടിംഗ് തുടങ്ങൂ, ഒന്നര മണിക്കൂര്‍ മിനിമം വേണം ബോട്ടില്‍ .........സമയം എനിക്ക് പ്രശ്നാണ്, അന്ന് രാത്രിക്കെങ്കിലും വീട് പിടിച്ചേ പററൂ ..........എന്ത് ചെയ്യും ന്നു ആലോചിച്ചു നില്‍കുമ്പോളാണ് എന്റെ കാമറയുടെ ചാര്‍ജ് കഴിഞ്ഞിരിക്കുന്നു എന്ന സത്യം മനസ്സിലായത്............എന്നാല് ‍ പിന്നെ ബോട്ടിംഗ് പിന്നീറെപ്പോലെങ്കിലും ആകാം എന്ന് വിചാരിച്ചു തിരിച്ചു നടന്നു............
ത്രിവേണി സംഗമം അപ്പോളേക്കും ജനങ്ങളെ കൊണ്ട് നിറഞ്ഞിരുന്നു..........മൂന്നു സാഗരങ്ങളും കൂടി ഒന്നാകുന്ന അവിടം ശരിക്കും മനോഹരം ആണ്..........ആഞ്ഞാഞ്ഞടിക്കുന്ന തിരമാലകള്‍ ചിലപ്പോളെക്കെ ഭീകര രൂപികളാകുന്നു...........കടലില് ‍ കുറെ പേര്‍ കുളിക്കുന്നുണ്ട് അത് കണ്ടപ്പോള്‍ എനിക്കും ഒരു ആഗ്രഹം...........പാന്റ മുട്ടിനു മുകളില്‍ കയറി ഒന്നിറങ്ങി കുറച്ചു വെള്ളം രണ്ടു കൈകളും കൊണ്ട് കോരിയെടുത്ത് മുഖത്തൊഴിച്ചപ്പോള്‍ കാററടിച്ചു മുഖം മുളിഞ്ഞതോണ്ടാണെന്നു തോന്നുന്നു ആകെ ഒരു നീറല്‍ .........ആകെ ഒരു ഉപ്പു രസവും........മുഖം തുടച്ചു അവിടുന്നു കയറി, അടുത്ത് കണ്ട ടാപ്പില്‍ നിന്ന് നല്ല വെള്ളത്തില്‍ ഒന്നൂടെ മുഖം കഴുകി............ബസ് സ്ടാന്റിലേക്ക് നടന്നു, ഞാനിന്നലെ രാത്രി വന്ന ബസ് എറണാംകുളം എന്നും എഴുതി കിടപ്പുണ്ട്, ചോദിച്ചപ്പോള്‍ പറഞ്ഞു എട്ടു മണിക്ക് എടുക്കും, വൈകീട്ട് 6 മണിയോടെ എറണാംകുളത്തെത്തും ന്നു.............അത് കേട്ടതും ഞാനൊന്ന് ഞെട്ടി, വൈകീട്ട് 6 മണിക്കേ...........പിന്നെ ഞാനെങ്ങനെ വീട്ടിലെത്തും ഇന്ന്...........അപ്പോളാണ് അയാള്‍ പറഞ്ഞത് ആ ബസ് കോട്ടയം വഴിയാണെന്ന്..........തിരുവനന് തപുരത്തെക്ക് ഇപ്പോള്‍ ഒരു ബസുണ്ട്, അതില്‍ പോയി അവിടുന്നു ട്രെയിനില്‍ പോവുന്നതാണ് എളുപ്പം ന്നു..........ഞാനങ്ങനെ ചെയ്യാം ന്നു വെച്ചു.............അങ്ങനെ ആ ബസ് വന്നപ്പോള്‍ അതില്‍ കയറി , തിരുവനന്തപുരത്തെത്തി.......... .പതിനൊന്നു മണിക്ക്..........
ഞാന്‍ റെയില്‍വെ സ്റേറഷനിലേക്ക് എത്തിയപ്പോള്‍ ആരോ പറഞ്ഞു നിര്‍ത്തിയ പോലെ അതാ കിടക്കുന്നു ഡല്‍ഹിക്ക് പോകുന്ന കേരളാ എക്സ്പ്രസ്സ്‌ ...........
വേഗം ഒരു സ്ലീപ്പര്‍ ടിക്കറ്റ് എടുത്തു തൃശൂര്‍ക്ക് .............300 രൂപ ആയി (തമിള്നാടു മുഴുവന്‍ കറങ്ങാന്‍ ഇരുന്നൂറു രൂപയെ വേണ്ടി വന്നുള്ളൂ എന്നോര്‍ക്കണം, തൃശൂരില്‍ നിന്ന് പിന്നേം എനിക്ക് അമ്പത് രൂപയുടെ ദൂരം ഉണ്ട് ബസിനു).........വണ്ടി ഞാന്‍ കയറി അഞ്ചു മിനിടിനുള്ളില്‍ തന്നെ ഓടി തുടങ്ങി............ആറ്റുകാല്‍ ഞാനിരുന്ന ബോഗിയില്‍ പത്ത് പേരെ ഉണ്ടായുള്ളൂ, ആററുകാലില്‍ തൊഴുതു വരുന്ന ഒരു കുടുംബവും, പിന്നെ പ്രായമായ ഒരു മുത്തശനും, അമ്മൂമ്മയും, പിന്നെ ചെറുപ്പക്കാരായ കപ്പിള്സും...........കേരളാ എക്സ്പ്രെസ്സില്‍ ഞാന്‍ മുന്നേം യാത്ര ചെയ്തിട്ടുണ്ട് , അതോണ്ട് തൃശൂരില്‍ അഞ്ചു മണി കഴിയുംപോളെ എത്തുള്ളൂ എന്നെനിക്കറിയാമായിരുന്നു...... ........മുകളിലെ ഭാരതത്തില്‍ കയറി കിടന്നു സുഗമായി ഉറങ്ങി............എണീറ്റ് നോക്കുമ്പോള്‍ വണ് ടി കായംകുളത്ത് എത്തിയിരുന്നു, ആ കമ്പാര്‍ട്ട്മെന്റിലെ മുത്തശ്ശനും, അമ്മൂമ്മയും ഒഴികെ ബാക്കിയെല്ലാവരും അവിടെ ഇറങ്ങി..........എനിക്കാണെങ്കി ല്‍ വിശപ്പും തോന്നി ഞാന്‍ താഴെ ഇറങ്ങി ഇരുന്നു............വണ്ടി കുറച്ചു നേരം അവിടെ പിടിച്ചിട്ടിരുന്നു............ കുറച്ചു കഴിഞ്ഞപ്പോള്‍ മൂന്നു പെണ്‌കുട്ടികള്‍ കയറി എന്റെ സീറ്റിന്റെ ഓപ്പോസിറ്റ് സീറ്റില്‍ ഇരുന്നു, മുത്തശ്ശന്‍ അപ്പോളേക്കും ഞാന്‍ കിടന്നിരുന്ന അപ്പര്‍ ബര്‍ത്തില്‍ കയറി കിടന്നു, വേറെ രണ്ടുപേര്‍ സൈഡു സിംഗിള്‍ സീറ്റില്‍ ഇരുന്നു..........അമ്മൂമ്മ ഞാന്‍ ഇരിക്കണ സീറ്റിലും...........ആ വണ്ടിയില്‍ ഭക്ഷണം ഒന്നും വരണ കാണുന്നില്ല............ഇപ്പോള് ‍ കയറിയ കുട്ടികളാണെങ്കില്‍ പാര്‍സല്‍ വാങ്ങി ആണ് വന്നിരിക്കുന്നത്............. വണ്ടിയില്‍ കയറിയത് തന്നെ കഴിക്കാനാണെന്ന് തോന്നും, കേരിയപാറെ ഭക്ഷണം കഴിക്കാന്‍ തുടങ്ങി..............കുറെ നേരം വണ്ടി ഓടിയിട്ടും ഭക്ഷണം ഒന്നും വരണില്ല, ഞാനണെങ്കില്‍ ഇന്നൊന്നും കഴിച്ചിട്ടും ഇല്ല..........കുപ്പിയിലുള്ള വെള്ളവും തീര്‍ന്നു........വെള്ളവും കൊണ്ട് വരുന്നില്ല.........അപ്പോള്‍ ഞാനാ കുട്ടികളോട് ചോദിച്ചു ഈ വണ്ടിയില്‍ ഭക്ഷണം കൊണ്ട് വരില്ലെന്ന്...........അപ്പോ ളവര്‍ പറഞ്ഞു ഇതില്‍ വൈകുന്നേരം മുതലേ ശരിക്ക് സപ്ളൈ ഉള്ളൂ , ഉച്ചക്ക് കുറച്ചു നേരം മാത്രേയുള്ളൂ ന്നു.........അപ്പോള്‍ അമ്മൂമ്മ പറഞ്ഞു ഞാന്‍ ഉറങ്ങുമ്പോള്‍ വന് നിരുന്നു, അവരൊക്കെ വാങ്ങി കഴിച്ചുന്നു...........അതോടെ ആ പ്രതീക്ഷ കഴിഞ്ഞു...........കുറച്ചു കഴിഞ്ഞപ്പോള്‍ വെള്ളം കൊണ്ട് വന്നു..............ഒരു ബോട്ട്ല്‍ വാങ്ങി കുടിച്ചു..........അങ്ങനെ എറണാംകുളത്തെത്തി............ അവിടുത്തെ സ്റേറഷനില്‍ ഇറങ്ങി ഒരു പഫ്സ് വാങ്ങിച്ചു, അപോളെക്കും ട്രെയിനില്‍ കാപ്പിയും വന്നു..........അങ്ങനെ അഞ്ചരയോടെ തൃശൂരില്‍ എത്തി, ഞാന്‍ ഇറങ്ങി............ബസ് സ്ടാന്റില്‍ ചെന്നപ്പോള്‍ നമ്മടെ സ്ഥിരം വണ്ടി റെഡി ആയി കിടപ്പുണ്ട്.........അതില്‍ കയറി..........പട്ടാമ്പി വരെ കുഴപ്പമില്ലാത്ത റോഡു ആണ്...........അതുകഴിഞ്ഞാല്‍ തോണിയില്‍ പോകുന്ന പോലെ ആണ് പെരിന്തല്‍മണ്ണക്കുള്ള വഴി(ഇപ്പോള്‍ പണിതുടങ്ങിയിട്ടുണ്ട് ).............എട്ടരയോടെ അവിടെ എത്തി , കുറച്ചു നേരം ഫ്രണ്ട്സിനോടൊക്കെ ലാത്തി വെച്ചു നേരെ വീട്ടിലേക്കു...........ക്ഷീണം ഉണ്ടായിരുന്നെങ്കിലും അന്നും ഉറങ്ങാന്‍
പററിയില്ല, കള്ളന്മാരുടെ ശല്യം..........അന്ന് അടുത്ത വീടിന്റെ മതില് ചാടിയെന്നു പറഞ്ഞു എല്ലാരും കൂടി കുറെ തിരഞ്ഞു...........അവസാനം കുറച്ചപ്പുറത്തുള്ള ഒരിടത്ത് നിന്ന് അവിടുത്തെ കള്ളനെ പിടുത്ത സംഘത്തിനു ആളെ കിട്ടി..............ഇവിടുന്നു ഓടി അവിടെ കുടുങ്ങി..........പിറ്റേന്നാണ് അറിഞ്ഞത് കള്ളന്‍ ഒരു റിട്ട . തഹസില്‍ദാറിന്റെ മകന്‍ ആണ് എന്ന്........ചെക്കന്‍മാര്‍ ശരിക്കും കയറി മേഞ്ഞിട്ടുണ്ട്.........സ്വര്‍ ണ്ണത്തിനു വില കൂടിയതിന്റെ കുഴപ്പം ആണ്...........
ഇനിയും ഇതുപോലുള്ള യാത്രകള്‍ പോകണം എന്നുണ്ട്...........പോകുവാന്‍ കഴിയുകയാണെങ്കില്‍ വിശേഷങ്ങള്‍ തീര്‍ച്ചയായും പങ്കു വെക്കുന്നതാണ്...........ബോറടി പ്പിച്ചുവെങ്കില്‍ സദയം ക്ഷമിക്കുക..............
കൂടുതല്‍ ചിത്രങ്ങള്‍ക്ക് താഴെ കാണുന്ന ഏതെങ്കിലും ലിങ്ക് കോപ്പി പേസ്റ്റു ചെയ്തു ആല്‍ബം നോക്കൂ........
ഫേസ് ബുക്ക് : http://www.facebook.com/profile.php?id=698203528
Posted by SUBINN at 9:35 AM
5 comments: Links to this post
Email ThisBlogThis!Share to TwitterShare to FacebookShare to Pinterest
Labels: LOKA SAMASTHA SUGHINO BAVANDHU :
Subscribe to: Posts (Atom)
എന്റെയുള്ളിലെ സ്നേഹം ഇവിടെ പെയ്തിറങ്ങുന്നു
MY STRENGTH IS MY FRIENDS
Catch Me In Orkut
.... ഇതെന്റെ ലോകം ....
View my complete profile
പൂജ്യം പോലെയല്ല ഞാന്‍, എന്തുകൊണ്ടെന്നാല്‍ പൂജ്യത്തില്‍ നിന്നു പൂജ്യമെടുത്താല്‍ പൂജ്യം ബാക്കിയാവും,എന്നില്‍ നിന്നും എന്നെയെടുത്താല്‍ ഞാന്‍ ഇല്ലാതാവും........................
അവിചാരിതമായി പരിചയപ്പെടുന്ന ചിലരോട് എനിക്കൊരിഷ്ടം തോന്നാറുണ്ട് . മഴയെ ഇഷ്ടപ്പെടുന്നപോലെ .... ഇളം കാറ്റിനെയും, കടലിനെയും കാടിനേയും ഒക്കെ ഇഷ്ടം തോന്നില്ലേ ...അതുപോലൊരു ഇഷ്ടം !. അതെനിക്കവരോട് തുറന്നു പറയാനും തോന്നാറുണ്ട് . പിന്നെ കരുതും..ഇപ്പൊ വേണ്ട പിന്നീടാവാം. പിന്നീട് അതൊരിക്കലും പറയാന്‍ കഴിയാറില്ല എന്നതാണ് സത്യം.... അതിങ്ങനെ പറയാതെ...പറയാതെ കൊണ്ട് നടക്കും. പലരും എനിക്കങ്ങിനെ നഷ്ട്ടപ്പെട്ടു. മുന്‍പെപ്പോഴെങ്കിലും പറയാന്‍ കഴിഞ്ഞിരുന്നെങ്കില്‍ ഒരുപക്ഷെ പലതും എനിക്ക് നഷ്ടപ്പെടില്ലായിരുന്നു..എന്ന് ഇപ്പോള്‍ തോന്നുന്നു. പറയാന്‍ കഴിഞ്ഞില്ല .....ഇനിയും അങ്ങിനെ ആവാനേ എനിക്കാവൂ . ഒന്നും തുറന്നു പറയാതെ .....ഒക്കെ മനസ്സിലൊതുക്കി... അങ്ങിനെയല്ലാതായാല്‍ , ഞാന്‍.. ഞാനല്ലാതായിത്തീര്‍ന്നേക്കും......
.....ഓരോ ജന്മത്തിനും ഒരു കര്‍മ്മമുണ്ടയിരിക്കണം. ഓരോ വാക്കിനും വ്യക്തമായ ധാരണയുണ്ടായിരിക്കണം. ഓരോ വരികള്‍ക്കും ശക്തമായ ഭാഷയുണ്ടായിരിക്കണം. ഓരോ മനസ്സിലും നിറച്ച്‌ സ്നേഹമുണ്ടായിരിക്കണം.....
Keralam Daivathinte Swantham Naado...........?
Keralam Daivathinte Swantham Naado...........? Thalayeduppode Ethinokkunna Malanirakalum, ValanjuPulanjozhukunna Nadhikalum, Acreukalolam Pa...
തത്വമസി.....അതു നീ തന്നെയാകുന്നു..... സ്വാമിയേ ശരണമയ്യപ്പാ........ ഇനി വ്രതാനുഷ്ടാനങ്ങളുടെ 41 ദിനരാത്രങ്ങള്‍, മണ്ഡലകാലം , വൃശ്ചികം 1 മ...
എന്റെ പൂരക്കാഴ്ചകള്‍………. ഓരോ ഉത്സവങ്ങളും ഓരോ അനുഭവങ്ങള്‍ ആണ് ........ നമ്മുടെ പൂര്‍വികര്‍ ഓരോ ഉത്സവങ്ങളും ചിട്ടപ്പെടുത്തിയിരിക...
Bhaaratham,Keralam.......Kure Mathabrandhanmaarum, AalDaivangalum......... Ithil Njan Ezhuthunna Kaaryangal Onnum Oru Prathyeka Vyakthiyeyo,...
ആതിരപ്പള്ളി വാഴച്ചാല്‍ വാല്‍പ്പാറ വഴി ആനമല
ആതിരപ്പള്ളി വാഴച്ചാല്‍ വാല്‍പ്പാറ വഴി ആനമല ഇതൊരു യാത്രാ വിവരണം അല്ല എന്ന് ആദ്യമേ പറഞ്ഞുകൊണ്ട് തുടങ്ങട്ടെ ....... പ...